5 Anime 2019 Yang Menarik Untuk Ditonton

Sedang mencari anime yang menarik untuk ditonton? atau tidak tahu siri manakah yang harus disaksikan terlebih dahulu?. Tidak mengapa, kami di Kakimuvee ingin kongsikan kepada peminat-peminat Anime tempatan, 5 siri anime yang harus dimasukkan dalam senarai tontonan anda, dan kesemuanya dijamin menarik. Anda boleh lihat senarai-senarai tersebut dibawah.

Anime ni mengenai satu zaman dimana semua manusia di dunia bertukar menjadi batu dan   terdapat sekumpulan pelajar sekolah menengah telah berjaya memecah sumpahan batu tersebut.Mereka perlu bermula dari bawah dimana tiada sebarang teknologi di permulaan hidup mereka. Sesuatu yang mengujakan apabila anime ini menumpukan unsur “survival” antara mereka yang ingin terus meneruskan hidup mereka di “zaman batu” tersebut berdasarkan ilmu sains yang mereka ada.

Wujudnya konflik politik dan dunia sains yang agak memberangsangkan diterjemahkan dalam anime Dr Stone ini yang membuatkan kita teruja untuk menonton episod-episod seterusnya. Adakah mereka Berjaya mengembalikan tamadun manusia yang sudah lenyap selama 3700 tahun itu, marilah kita sama-sama nantikan pengakhirannya.

2. Astra :Lost In Space Kanata No Astra

Astra lost in space adalah satu rancangan iluminati yang gila. Cuba bayangkan sebenarnya kehidupan kita semua ini penuh dengan penipuan yang telah dirancang-rapi setelah sekian lama, sudah tentu akan mengakibatkan kebingungan yang melampaukan bukan? Inilah yang berlaku dalam anime ini. Anime Astara Lost In Space ini adalah mengenai sekumpulan pelajar sekolah menengah yang dikumpulan menjadi team B5 telah menyertai lawatan sambil belajar ke sebuah planet yang berdekatan bernama Mc Pa.

Ketika mereka sampai diplanet tersebut, secara tiba tiba mereka dapati mereka telah disedut oleh wormhole yang mencampakkan mereka sejauh 5 ribu tahun jarak perjalanan dengan tempat tinggal mereka, dengan semangat untuk meneruskan hidup yang tinggi kesemua mereka bertekad untuk pulang semula secepat mungkin menggunakan kapal angkasa yang mereka jumpa. Misi mereka mendapat tanda-tanda positif dimana setiap ahli pasukan B5 mempunyai kemahiran tersendiri dalam menjayakan misi ini.

Satu demi satu misteri berjaya dirungkai ketika kesemua mereka didalam perjalanan untuk pulang dan ini membuatkan mereka semakin berkobar-kobar untuk pulang kerumah mereka. Berjayakah mereka untuk pulang semula menjadi tanda-tanya didalam setiap episod kerana halangan dan rintangan yang mereka hadapi adalah sangat berbahaya untuk setiap manusia yang merentasi angkasa antara galaksi.

3. Enen No Shouboutai – Fire Force

Satu lagi anime terbaru 2019 dimana filem ini mengenai seorang remaja bernama Shinra yang baru sahaja menyertai sebuah pasukan bomba unit khas yang ditugaskan untuk memadamkan api misteri disekitar tokyo. Api misteri yang dimaksudkan adalah satu kejadian dimana seseorang manusia itu boleh terbakar secara tiba tiba lalu berubah menjadi makhluk Infernal dan menyerang orang disekelilingnya.

Apa yang menarik dalam anime ini adalah setiap ahli dalam semua pasukan bomba khas ini mempunyai kebolehan yang tersendiri terutamanya kebolehan untuk mengawal api dan menghasilkan api. Menarik untuk disaksikan kepelbagaian “abiliti” yang ada dalam setiap ahli bomba tersebut.

Shinra juga mempunyai gelaran Devil disebabkan peristiwa silam yang berlaku sewaktu dia kecil dan ini membuatkan Shinra tekad untuk membuktikan dia adalah seorang Hero dan bukan makhluk pemusnah seperti yang diperkatakan orang sekelilingnya.

Vinland Saga adalah salah satu anime terbaru untuk 2019 dimana anime ini  berdasarkan sejarah Viking sebenar yang dihasilkan oleh WIT Studio mula disiarkan pada 8 Julai 2019. Vinland Saga adalah sebuah anime bertemakan sejarah yang penuh dengan fakta yang sangat menarik menjadikan ia salah satu anime yang ditunggu-tunggu peminatnya setiap minggu sebaris dengan anime-anime yang disebutkan didalam artikel ini.

Vinland Saga adalah anime mengenai pengembaraan Thorfinn, anak kepada Ketua Vikings terhebat bernama Thor yang mempunyai misi untuk membalas dendam keatas kematian ayahnya. Thorfinn menghabiskan zaman kanak-kanaknya dimedan peperangan dalam meningkatkan skill berlawannya demi mencapai misinya sejak dulu lagi. Vinland Saga adalah bukan satu anime yang berpaksikan fantasi semata-mata tetapi berdasarkan sejarah sebenar tentera Viking pada satu masa dahulu.

Anime ini mengenai dunia dimana wujudnya Demon dan Pemburu Demon (Demon Slayer). Anime ini mengenai Demon yang wujud beratus tahun makan manusia untuk kekal hidup lalu menjadi lebih kuat dan juga ada Demon Slaying Corps yang akan memburu mereka ni. Demon  hanya aktif pada waktu malam sahaja kerana mereka tidak boleh terdedah kepada cahaya matahari.

Secara ringkasnya kelemahan mereka adalah cahaya matahari dan juga pedang Demon Slayer yang ditempa dengan jampi istimewa untuk membunuh Demon. Anime ini memfokuskan seorang budak lelaki bernama Tanjiro yang tinggal dikawasan gunung dan bekerja sebagai penjual arang untuk menyara kehidupan keluarganya. Pada suatu malam, ketika ketiadaanya keluarganya telah dibunuh oleh seorang Demon yang sangat kuat dan bermula pada saat itu dia berazam untuk balas dendam untuk mencari demon yang telah membunuh keluarganya.

Oh ya dalam ramai-ramai, adik Tajiro bernama Nezuko telah terselamat dari pembunuhan tu malangnya dia sudah berjangkit dengan darah demon. Walaupun dia telah menjadi demon tetapi Nezuko tidak seperti demon yang lain kerana dia tidak berniat untuk makan manusia, malah dia menjaga/melindungi manusia dari Demon lain. Saksikan pengembaraan Tanjiro menjadi salah seorang ahli Demon Slayer Corp dan membalas dendam terhadap pembunuhan demon dibumi ini.


Review Filem: Syahadan (2022)

Setelah negara digemparkan dengan sebuah filem bertemakan silat beberapa tahun yang lalu, 2022 ini sebuah lagi filem dengan membawa tema yang sama telah menemui penonton pada Februari yang lalu. Arahan Halim Hassan dan Fairus Husain, dibintangi oleh Taqiyuddin Hamid, Al Jufferi Jamari, Fauzi Khalid dan beberapa lagi pelakon pelakon pembantu yang lain. Menemui para penonton...

Syahadan

Setelah negara digemparkan dengan sebuah filem bertemakan silat beberapa tahun yang lalu, 2022 ini sebuah lagi filem dengan membawa tema yang sama telah menemui penonton pada Februari yang lalu. Arahan Halim Hassan dan Fairus Husain, dibintangi oleh Taqiyuddin Hamid, Al Jufferi Jamari, Fauzi Khalid dan beberapa lagi pelakon pelakon pembantu yang lain. Menemui para penonton pada 17 Februari 2022 yang lepas.
Mengisahkan tentang kehidupan seorang anak muda yang tiada pekerjaan dan hidup dalam keadaan tiada hala tuju serta matlamat. Pada suatu hari, untuk mendisiplinkan beliau, bapanya telah menghantar anaknya itu ke rumah sahabatnya sendiri untuk pembelajaran berkenaan ilmu persilatan.
Anaknya pada mula itu tidak begitu gemar dan sedikit memberontak apabila bapanya sendiri menghantarnya untuk belajar silat akan tetapi setelah melihat tok guru silatnya itu menumpaskan samseng samseng di kampungnya, timbul semangat untuk mempelajari ilmu persilatan ini.
Sebuah filem yang bagus dan baik dengan mengangkat tema persilatan ke layar gergasi setelah filem Geran mendapat sambutan baik dalam kalangan para penonton. Barisan pelakonnya juga diambil daripada kalangan mereka yang sudah mempunyai asas dalam persilatan.
Hal ini sedikit sebanyak menjimatkan kos pihak produksi dari segi latihan kepada pelakon dan menimbulkan keyakinan para penonton untuk menonton filem ini. Akan tetapi, bagusnya pelakon masih tidak mampu memberi jaminan kepada bagusnya jalan cerita sesuatu filem.

Apa yang menjadi kekurangan dalam filem ini kali ini adalah dari segi jalan cerita dan teknikalnya yang dilihat begitu kosong sehingga tidak Nampak hala tuju yang jelas kepada penceritaan filem ini. Kekosongan ini tidak mampu ditutup sempurna oleh kelincahan para pelakon yang dipamerkan.
Selain itu, perkembangan watak jugak sukar untuk dilihat kerana terdapat beberapa babak yang sepatutnya pelakon masih kosong berkenaan posisi persilatan akan tetapi dilihat sudah pandai dalam beberapa posisi silat.
Namun apa yang boleh dipuji berkenaan filem ini adalah dari segi fakta yang diberikan kepada penonton seperti ilmu pernafasan, ilmu hakikat dan sebagainya yang mana boleh saya katakana bahawa semua yang diperkatakan dalam filem ini tepat dan tiada tokok tambah yang mengarut. Sesungguhnya kejujuran dan ketepatan fakta ini boleh dipuji.
Di akhir filem ini kelihatan seperti pihak produksi ingin menerbitkan sequelnya sendiri namun filem yang pertama ini dilihat begitu rapuh sehingga boleh menjejaskan keyakinan penonton terhadap sekuelnya yang mungkin akan diterbitkan.
Kesimpulannya, filem Syahadan dilihat sebagai sebuah filem yang mungkin telah tersilap olahan genre dan konsep yang diterbitkan kerana aplikasi teknikal penceritaannya begitu rapuh dan tidak meyakinkan.

                   Rating Kakimuvee

1/5

Al Jufferi, Anuar Rahman, Bob Megat, Fauzi Khalid, Taqiyuddin Hamid


Trailer Pertama Siri Televisyen Titans Telah Dilancarkan

Sempena konvensyen Comic Con, San Diego, DC Entertainment telah melancarkan trailer pertama siri televisyen Titans. Siri tersebut akan ditayangkan di platform streaming DC Universe pada tahun ini. Anda boleh tonton trailer yang penuh ‘dark’ ini dipemain video dibawah.

Titans dibintangi pelakon Brenton Thwaites yang membawakan watak Dick Grayson/Robin, Teagan Croft sebagai Raven, Anna Diop sebagai Koriand’r/Starfire, Alan Ritchson dan Minka Kelly sebagai Hawk dan Dove, manakala Bruno Bichir sebagai Dr. Niles Caulder, dan Lindsey Gort sebagai Police Detective Amy Rohrbach.

Siri televisyen ini diterbitkan dari penerbit eksekutif Akiva Goldsman, Geoff Johns, Greg Berlanti dan Sarah Schechter. Ianya mengisahkan tentang Dick Grayson yang menjadi ketua kepada sekumpulan hero baru yang agak berani dan dianggotai oleh Starfire, Raven dan ramai lagi.


Warner Bros. Lancarkan Koleksi Gambar Terbaru Birds Of Prey

Bersempena pelancaran trailer terbaru Birds of Prey (hari ini), Warner Bros. telah melancarkan beberapa gambar terbaru untuk tujuan promosi. Mereka juga turut berkongsikan video pendek yang memaparkan Harley Quinn bersama ahli kumpulan Birds of Prey yang lain. Anda boleh saksinya dibawah.

Birds of Prey kini sedang menjalani penggambaran semula untuk menambahbaik beberapa adegan aksi dalam filem tersebut. Bekas pengarah filem John Wick, Chad Stahelski dilaporkan membantu proses penggambaran semula yang diketui oleh pengarah Cathy Yan.

Filem ini dibintangi Margot Robbie yang meneruskan wataknya sebagai Harley Quinn, Mary Elizabeth Winstead yang akan membawakan watak Huntress, Jurnee Smollet-Bell sebagai Black Canary, Ella Jay Basco sebagai Cassandra Cain/Batgirl, Ewan McGregor sebagai penjahat utama, Black Mask serta Rosie Perez sebagai Renee Montoya.

Birds of Prey dijangka akan menemui penonton pada 7 Februari 2020.


“Tale Of The Nine-Tailed” Terus Kuasai Slot Waktunya, “Private Lives” & “Do Do Sol Sol La La Sol” Menuju Finale

Selepas tidak bersiaran pada minggu lalu kerana ingin mempertingkatkan kualiti produksi, drama tvN Tale of the Nine-Tailed kembali menemui penonton!

Episod terbaru Tale of the Nine-Tailed telah merekodkan purata rating sebanyak 5.195 peratus, sedikit penurunan berbanding episod sebelumnya yang mencatatkan rating 5.318 peratus. Bagaimanapun, ratingnya yang kekal dalam lingkungan 5 peratus menyaksikan ia terus menguasai slot waktunya.

Sementara itu, drama KBS Do Do Sol Sol La La Sol merekodkan purata rating 3.2 peratus dan 3.5 peratus, sedikit penurunan dari episod minggu lalu (3.8 peratus). Do Do Sol Sol La La Sol akan menyiarkan episod terakhir pada 26 November. Anda boleh tonton finale drama romantik ini di Netflix.

Do Do Sol Sol La La Sol

Do Do Sol Sol La La Sol

Drama MBC The Spies Who Loved Me mencatatkan rating dalam lingkungan satu peratus iaitu sebanyak 1.6 dan 1.5 peratus. Akhir sekali, drama JTBC Private Lives merekodkan purata rating 1.217 peratus. Private Lives akan menyiarkan episod terakhir pada 26 November.


“True Beauty” Bermula Baik, Rating “Cheat On Me If You Can” Menurun

Drama terbaru tvN, True Beauty telahpun memulakan episod perdananya pada 9 Disember (semalam).

Menurut Nielsen Korea (via Soompi), episod pertama True Beauty telah merekodkan purata rating sebanyak 3.573 peratus dan kemuncaknya sebanyak 3.8 peratus.

Drama romantik komedi remaja ini berdasarkan webtoon terkenal berjudul yang sama. Ia mengisahkan Lim Ju Gyeong (Moon Ga Young), seorang pelajar sekolah menengah yang ceria dan optimistik yang sentiasa bersolek kerana tak yakin dengan wajah aslinya.

Setelah dia bertemu dengan Lee Su Ho (Cha Eun Woo – ASTRO), seorang pelajar popular yang mempunyai luka emosionalnya sendiri, mereka saling berkongsi rahsia dan belajar untuk menyembuhkan melalui cinta.

Sementara itu di KBS, drama Cheat on Me If You Can menyaksikan sedikit penurunan. Seleaps mengekalkan rating atas 5 peratus pada minggu pertama tayangannya, episod ketiga drama ini hanya mencatatkan purata rating sebanyak 3.3 dan 4.5 peratus.

Cheat on Me If You Can

Akhir sekali di MBC, drama The Spies Who Loved Me merekodkan purata rating sebanyak 1.8 peratus dan 2.3 peratus, penurunan berbanding episod sebelumnya.


Gambar Set “Black Panther: Wakanda Forever” Goda Kehadiran Namor/The Atlanteans

Selepas berehat sebentar pada bulan lalu, penggambaran filem Marvel Studios, Black Panther: Wakanda Forever kembali bersambung, dan kini foto terbaru dari set penggambaran di Atlanta telah dikongsikan di atas talian.

Menurut beberapa sumber berbeza, gambar terbaru yang dikongsikan itu diambil semasa penggambaran adegan yang melibatkan Namor dan/atau pahlawan Atlantis-nya.

New behind the scenes photo of the filming of Namor/Atlanteans scenes in BLACK PANTHER: WAKANDA FOREVER! 🔱(via @AtlantaFilming) pic.twitter.com/zavIK5SVmV— Black Panther 2 News (@bpanthernews) February 11, 2022

Tidak banyak butiran lanjut mengenai adegan tersebut, tetapi kelihatan beberapa individu sedang melakukan rakaman di dalam tangki air.

Sekuel Black Panther dikatakan bakal memperkenalkan Namor, The Submariner, dengan bintang Narcos Mexico, Tenoch Huerta dikaitkan dengan peranan itu. Pekara tersebut masih belum dapat disahkan, tetapi dengan kebocoran foto terbaru dari set penggambaran, berkemungkinan besar filem akan datang bakal melibatkan peperangan diantara Wakanda dan Atlantis.

Sekuel Black Panther sekali lagi akan diarahkan dan ditulis oleh Ryan Coogler. Filem sekual akan datang menyaksikan kepulangan sebilangan besar pelakon asal seperti Lupita Nyong’o sebagai Nakia, Danai Gurira sebagai Okoye, Martin Freeman sebagai Everett K. Ross, dan Letitia Wright sebagai Shuri.

Menyertai barisan pelakon adalah Tenoch Huerta (Narcos: Mexico) yang dilaporkan akan membawa watak antagonis utama
Black Panther: Wakanda Forever dijadualkan tayangan pada 11 November 2022, hampir dua tahun selepas kematian pelakon utama Chadwick Boseman, yang meninggal dunia pada usia 43 tahun selepas bertarung dengan kanser usus.


Details Filem Captain Marvel Didedahkan

Marvel Studio telah mendedahkan serba sedikit details mengenai filem terbaru mereka Captain Marvel semasa konvensyen Comic-Con yang berlangsung di San Diego tempoh hari. Antara details yang didedahkan ialah, filem superhero wanita tersebut akan berlatarbelakangkan zaman 90an, Nick Fury sebagai pelakon utama serta siapakah villain utama dalam filem tersebut.

Apa yang menariknya dalam filem Captain Marvel akan datang, kita akan melihat “origin” yang lebih jelas mengenai Nick Fury serta melihat karakter tersebut dalam keadaan masih memiliki dua mata. Malah maksud “bigger universe” yang diucapkan oleh Fury semasa dipenghujung filem Iron Man akan dirungkaikan dalam filem Captain Marvel.

Selain itu juga, Kevin Fiege juga mendedahkan, Carol Danvers aka Captain Marvel akan berhadapan dengan makhluk asing yang mampu berubah bentuk, Skrull sebagai villain utama.

“Captain Marvel will be our twenty-first film in the cinematic universe,” Feige noted, “and we’ve never seen the Skrulls. How come?” – Kevin Fiege

Sebelum ini, ramai peminat Marvel mengeluarkan teori bahawa Skrull bakal muncul dalam filem Captain Marvel sebagai villain. Ini berdasarkan kaitan kuat diantara kedua-dua karakter tersebut dalam siri-siri komik Marvel.

Menurut president Marvel Studio itu lagi, Captain Marvel akan berdasarkan dan diinsipirasikan dari siri komik klasik Avengers yang menunjukan konflik diantara Kree-Skrull.

*concept art filem Captain Marvel didedahkan dalam Comic Con, San Diego

Captain Marvel will include Nick Fury with two eyes and feature first MCU appearance of Skrulls. pic.twitter.com/e9fUGPJ00j
— Screen Rant (@screenrant) July 23, 2017

Agak menarik sebenarnya melihat cubaan Marvel untuk kembali ke masa lampau menerusi filem Captain Marvel ini. Ia bukan sahaja akan mengembangkan dunia Marvel Cinematic Universe malah ia akan membolehkan Captain Marvel muncul dalam Infinity War dalam bentuk yang sempurna sebagai seorang Superhero. Cuma bagaimana mereka cuba mencipta satu timeline kebelakang tanpa memberi kekeliruan kepada timeline asal masih lagi tidak diketahui.

Captain Marvel dibintangi oleh Brie Larson sebagai bintang utama manakala skrip filem ditulis oleh Nicole Perlman and Meg LeFauve manakala Anna Boden and Ryan Fleck ditugaskan untuk mengarah untuk filem ini.


Video Belakang Tabir MULAN Paparkan Keseriusan Pengarah Dalam Berikan Adegan Aksi

Walt Disney Pictures telah melancarkan video featurette terbaru yang memaparkan adegan lagak ngeri yang sedikit sebanyak dari memberi gambaran kepada penonton tentang adegan aksi dalam filem ‘live action’ terbaru itu. Selain itu, turut disertakan tv spot terbaru untuk tontonan anda. Anda boleh saksikannya dipemain video dibawah.

Diadaptasi dari filem animasi berjudul sama yang diterbitkan Disney pada 1998, Mulan berdasarkan legenda masyarakat China iaitu Hua Mulan, dimana dia menyamar sebagai seorang lelaki bagi menggantikan tempat ayahnya yang sudah tua – untuk berkhidmat dalam pasukan tentera China dan membawa penghormatan kepada keluarganya.

Dibintangi Yifei Liu yang memainkan peranan utama sebagai Hua Mulan, dia akan dibantu beberapa pelakon lain antaranya Gong Li, Donnie Yen, Jet Li, Jason Scott Lee, Yoson An, Jimmy Wong, Doua Moua, Ron Yuan, Utkarsh Ambudkar, Xana Tang, dan Chum Ehelepola.

Lakonlayar ditulis oleh Elizabeth Martin, Lauren Hynek, Rick Jaffa dan Amanda Silver, dan diterbitkan Walt Disney Pictures. Mulan bakal menemui penonton mulai 27 Mac 2020.


The Flash: General Zod Bakal Kembali Ke DCEU

Sudah hampir sembilan tahun sejak tayangan filem Man of Steel arahan Zack Snyder, dan kini nampaknya salah seorang bintang utamanya bersedia untuk kembali ke DC Extended Universe.

Dalam siaran akhbar yang dikeluarkan Warner Bros. UK baru-baru ini, pihak studio mengesahkan kepulangan Michael Shannon ke DCEU dan calon Oscar itu telah disenaraikan sebagai salah seorang pelakon untuk filem The Flash arahan Andy Muschietti.

Shannon dijangka memainkan semula watak jahatnya sebagai General Zod, yang kali terakhir dilihat oleh peminat menerusi rakaman arkib dalam filem Batman v Superman: Dawn of Justice pada 2016.

Batman v Superman: Dawn of Justice

The Flash menampilkan Ezra Miller yang kembali meneruskan peranannya sebagai Barry Allen/ The Flash. Watak Speedster itu pertama kali muncul dalam DCEU menerusi filem Batman v Superman: Dawn of Justice, Justice League dan Zack Snyder’s Justice League. Miller juga membuat penampilan cameo dalam siri crossover The CW, Crisis on Infinite Earths.

Perincian lebih lanjut mengenai plot filem ini masih belum didedahkan, tetapi dikhabarkan filem terbaru itu akan berdasarkan komik ‘Flashpoint’ karya Geoff Johns dan Andy Kubert. Peminat mula berspekulasi bahawa Warner Bros. dan DC Films mungkin akan menggunakan plot komik tersebut itu membetulkan kontinuiti francais DCEU.

Menyertai Miller adalah Kiersey Clemons sebagai Iris West, Maribel Verdú sebagai Nora Allen, Sasha Calle sebagai Supergirl, dan Ron Livingston sebagai Henry Allen. Telah disahkan bahawa Michael Keaton dan Ben Affleck akan kembali meneruskan peranan mereka sebagai Batman dalam filem akan datang.

The Flash dijadualkan tayangan pada 4 November 2022.


Hailee Steinfeld, Lili Reinhart,Ronda Rousey Antara Yang Akan Membuat Cameo Dalam Filem Charlie’s Angels

Pengarah dan penulis Elizabeth Banks telah mendedahkan cameo istimewa yang bakal muncul dalam filem sekuel Charlie’s Angels.

Menerusi TV spot terbaru, pelakon Hailee Steinfeld (Bumblebee), Lili Reinhart (Riverdale), pemenang pingat emas Olimpik Aly Raisman, pemenang pingat emas Olimpik musim sejuk Chloe Kim, pengusti serta pelakon Ronda Rousey (Mile 22) dan bekas pelumba racecar Danica Patrick (CSI: NY) akan membuat cameo dalam filem akan datang.

Angels, Angels everywhere. Secrets out… #CharliesAngels 11.15 @lilireinhart @HaileeSteinfeld @RondaRousey @DanicaPatrick @Aly_Raisman @ChloeKim @CharliesAngels @NaomiScott @ellabalinska pic.twitter.com/8X1TWNcBVX
— Elizabeth Banks ❄ (@ElizabethBanks) November 6, 2019

Filem terbaru Charlie’s Angels ini dibintangi pelakon Kristen Stewart, Naomi Scott dan Ella Balinska yang akan membawakan watak utama sebagai Sabina Wilson, Elena Houghlin dan Jane Kano.

Ketiga-tiga mereka bekerja dengan Charles Townsend, pemilik agensi keselamatan dan penyiasatan yang telah berkembang ke peringkat antarabangsa. Sebagai trio gadis yang bijak, berani dan terlatih, mereka diletakkan dalam pasukan Angels, dibawah arahan Bosleys untuk melakukan tugasan diserata dunia.

Skrip filem ini ditulis sendiri oleh Elizabeth Banks berdasarkan cerita yang ditulis oleh Evan Spiliotopoulos dan David Auburn. Filem ini turut dibintangi Noah Centineo, Jonathan Tucker, Sam Claflin, Patrick Stewart, Djimon Hounsou, dan Elizabeth Bank

Filem ini akan bertindak sebagai ‘standalone’ sekuel untuk siri televisyen dan filem sebelumnya. Charlie’s Angels akan menemui penonton pada 15 November 2019


Netflix Tetapkan Tarikh Pelancaran “Peaky Blinders” Musim Akhir

Netflix akhirnya telah menetapkan tarikh tayangan antarabangsa untuk musim keenam dan terakhir siri jenayah drama BBC popular, Peaky Blinders. Siri ini telah disiarkan di stesyen TV UK dua minggu yang lalu, dan sudah keudara sebanyak 2 episod dari 6 episod keseluruhan untuk musim ini.

Musim akhir Peaky Bliders akan tersedia untuk penstriman pada 10 Jun di A.S dan pasaran antarabangsa yang lain. Berikutan pengakhiran drama yang diterjaui oleh Cillian Murphy ini, produksi untuk filem spin-off hanya akan bermula pada 2023.

Berikutan kesimpulan drama yang diterajui oleh Cillian Murphy, penerbitan untuk filem spin-off yang belum diberi judul dijangka bermula pada 2023.

Peaky Blinders ditetapkan di jalan-jalan Birmingham yang tidak mempunyai undang-undang ketika ia menjejaki evolusi Tommy Shelby (Cillian Murphy) dari ketua jenayah jalanan kepada ahli perniagaan dan ahli parlimen yang sah.

Menyertai Cillian Murphy dalam finale yang akan datang adalah mendiang Helen McCrory sebagai Polly Gray, Paul Anderson sebagai Arthur Shelby, Sophie Rundle sebagai Ada Thorne, dan Finn Cole sebagai Michael Gray. Barisan pelakonnya juga merangkumi Anya Taylor-Joy sebagai Gina Gray, Brian Gleeson sebagai Jimmy McCavern, Neil Maskell sebagai Winston Churchill dan Sam Claflin sebagai Oswald Mosley.

Musim terakhir Peaky Blinders diarahkan oleh Anthony Byrne dari lakon layar yang ditulis oleh Steven Knight bersama Nick Goding, yang juga merupakan penerbit. Penerbit ekskutif adalah Caryn Mandabach, Steven Knight, Jamie Glazebrook, David Mason, Anthony Byrne, dan Cillian Murphy.

Lima musim pertama Peaky Blinders boleh di strim di Netflix.


Trailer REBEL MOON Papar Visual Menakjub Dari Zack Snyder

Netflix telah mengeluarkan trailer filem epik sci-fi Rebel Moon arahan Zack Snyder.

Trailer Rebel Moon itu menawarkan visual yang menakjubkan dari Snyder, serta menggoda space-opera dari pembikin filem itu dengan aksi-aksi yang hebat, dan makhluk asing yang pelik dan menarik. Anda boleh tonton trailer filem tersebut dibawah:

Sofia Boutella (Atomic Blonde, The Mummy) memainkan peranan utama sebagai “seorang wanita muda dengan masa lalu yang misteri yang mencari pahlawan di planet jiran untuk membantu koloni yang aman di pinggi galaksi menentang Pemangku Raja Balisarius yang zalim.”

Bintang Deadpool, Ed Skrien akan menggantikan tempat Rupert Friend, yang terpaksa berundur dari projek disebabkan percanggahan jadual. Butiran lanjut mengenai peranan Skrien masih belum didedahkan, tetapi dia dipercayai akan membawa peranan antagonis utama.

Menyertai Boutella dan Skrien adalah Cleopatra Coleman (Dopesick), Fra Fee (Hawkeye), dan Rhian Rees (Nope), serta Djimon Hounsou, Cary Elwes, Corey Stoll, Michiel Huisman, Alfonso Herrera, Charlie Hunnam, Doona Bae, Ray Fisher, Stuart Martin, Jena Malone, Staz Nair, E. Duffy, Charlotte Maggi, dan Sky Yang.

Snyder turut menghasilkan lakon layar bersama Shay Hatten dan Kurt Johnstad, dan menerbitkan filem ini bersama Deborah Snyder, dan Wesley Coller.

Bahagian pertama Rebel Moon akan ditayangkan di perkhidmatan streaming Netflix pada 22 Disember ini, diikuti bahagian kedua pada 19 April 2024. Anda boleh membaca sinopsis dibawah:

“Koloni yang aman di pinggir galaksi diancam oleh tentera seorang raja yang zalim bernama Balisarius. Rakyat yang terdesak telah menghantar seorang wanit muda dengan masa lalu yang misteri untuk mencari pahlawan dari planet jiran bagi membantu mereka berdiri menentang penjahat.”


Beyoncé & Donald Glover Berduet Dalam TV-Spot Terbaru The Lion King

TV-spot terbaru filem live action The Lion King telah dilancarkan semalam. TV-Spot tersebut memaparkan lagu “Can You Feel The Love Tonight” nyanyian duet diantara Beyoncé dan Donald Glover. Anda boleh tonton tv spot dibawah.

Filem ini merupakan adaptasi dari filem animasi klasik Disney pada tahun 1994 dengan judul sama. Ia berkisarkan tentang singa bernama Simba dan pengembaraannya menjadi raja, yang bukanlah mudah sebagaimana pakciknya mempunyai rancangan sendiri untuk mengambil alih tahkta.

Pertarungan untuk Pride Rock menyebabkan Simba dibuang tetapi dengan bantuan dua rakan baru, dia kembali untuk mengambil haknya.

The Lion King diarahkan oleh Jon Favreau dan dibintangi pelakon-pelakon suara seperti Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver, Beyoncé Knowles-Carter, serta James Earl Jones yang akan membawakan suara watak asalnya, Mufasa

Jangan lupa saksikan filem ini di Malaysia pada 18 Julai 2019.

New #TheLionKing international TV spot featuring Beyoncé and Donald Glover singing "Can You Feel The Love Tonight" 🦁👑 pic.twitter.com/L5FzVyKcXD
— BEYONCÉ LEGION (@BeyLegion) June 20, 2019


Rakyat Malaysia kini boleh menikmati Netflix dalam Bahasa Melayu

KUALA LUMPUR, 28 OGOS 2020 – Hari ini, Netflix melancarkan antara muka pengguna (UI) miliknya dalam Bahasa Melayu. Pilihan terbaru ini membolehkan ahli-ahli di Malaysia mengemudi UI, membaca judul serta sinopsis, dan menonton rancangan serta filem dengan sari kata dan alih suara Bahasa Melayu.

“Netflix percaya bahawa ahli-ahli patut diberi pilihan untuk mengawal keseluruhan pengalaman hiburan mereka, dan kami gembira kerana mereka kini boleh menikmati Netflix dalam Bahasa Melayu. Ia pasti dapat meningkatkan lagi pengalaman mereka ketika menonton Netflix dan amat sesuai bagi rakyat Malaysia yang lebih selesa menikmati rancangan kegemaran mereka dalam Bahasa Melayu,” kata jurucakap Netflix.

Pilihan UI Bahasa Melayu memberikan lebih banyak fleksibiliti kepada keluarga kerana mereka boleh menukar profil mereka ke Bahasa Melayu melalui menu pilihan Bahasa di bahagian ‘Pengurusan Profil’ di dalam komputer peribadi, TV atau pelayar mudah alih mereka. Netflix menawarkan pengalaman serba lengkap dalam Bahasa Melayu, daripada daftar masuk hinggalah ke ruangan carian, kutipan dan pembayaran untuk semua peranti. Ahli Netflix boleh menetapkan sehingga lima profil untuk setiap akaun, dan setiap profil berkenaan boleh mempunyai tetapan bahasanya yang tersendiri. Ahli Netflix di luar Malaysia juga boleh memilih untuk menukar antara muka pengguna mereka ke Bahasa Melayu.

Netflix sentiasa membawakan cerita-cerita terbaik dari Malaysia untuk penonton antarabangsa seperti komedi istimewa terbaru Dr. Jason Leong: Hashtag Blessed, menampilkan Dr. Jason Leong seorang doktor Malaysia yang kini telah bertukar karier menjadi pelawak, dan filem komedi romantik terbaru karya Adrian Teh, Pasal Kau! yang bakal menghiasi skrin ahli-ahli Netflix di seluruh dunia.

Rancangan dan filem Netflix kegemaran ahli-ahli di Malaysia seperti Stranger Things, The Witcher, Kingdom, The Umbrella Academy, turut didatangkan dengan sari kata Bahasa Melayu.

Netflix sentiasa berusaha untuk menambah baik pengalaman menonton ahli-ahlinya dengan menampilkan ciri-ciri seperti Muat Turun Pintar, Kawalan Ibu Bapa, dan barisan 10 Terbaik. Tahun lalu, Netflix telah memperkenalkan pelan mudah alih di Malaysia untuk hanya RM17 sebulan.


Permulaan Mantap Drama “Do You Like Brahms?” Lakonan Park Eun Bin & Kim Min Jae

Drama terbaru SBS, Do You Like Brahms? memulakan episod pertamanya dengan pencapaian yang begitu baik dengan mencatatkan purata rating sebanyak 4.2 peratus dan 5.3 peratus.

Do You Like Brahms? menceritakan kisah pelajar muzik klasik yang mengejar cinta, kebahagian, dan impian mereka. Park Eun Bin berperanan sebagai Chae Song Ah, pemain biola yang bertekad untuk mengejar cintanya terhadap muzik di kemudian hari. Kim Min Jae memainkan peranannya sebagai Park Joon Young, pemain piano terkenal di dunia.

Sementara itu, drama KBS2 To All the Guys Who Loved Me kembali ditayangkan pada 31 Ogos yang lalu selepas terpaksa dihentikan selamat seminggu. Drama tersebut mencatatkan rating 2.2 peratus dan 3.1 peratus, peningkatan 0.3 peratus berbanding episod sebelumnya.

To All the Guys Who Loved Me


Netflix Dedah Gambar “The Silent Sea” Yang Menampilkan Gong Yoo, Bae Doona, & Lee Joon

Netflix, peneraju perkhidmatan streaming global, telah mendedahkan gambar-gambar terbaru siri sains fiksyen seram thriller “The Silent Sea” yang menampilkan Gong Yoo, Bae Donna dan Lee Joon.

“The Silent Sea” ditetapkan pada masa hadapan, di mana hampir kesemua tempat di Bumi berubah menjadi gurun sehingga menyebabkan kekurangan makanan dan air. Pasukan khas yang diketuai watak Gong Yoo, telah ditugaskan untuk mengambil sampel misteri dari stesen penyelidikan yang ditinggalkan di bulan dalam usaha menyelamatkan Bumi.

Pelakon Jung Woo Sung menjadi penerbit siri ini, dan barisan bintangnya termasuklah Gong Yoo, Bae Donna dan Lee Joon.

Bae Donna akan memainkan peranan sebagai Dr. Song Ji Ahn, seorang ahli astrobiologi yang menyertai pasukan khas, yang berusaha untuk mengentahui rahsia di sebalik kemalangan misteri yang berlaku di stesen penyelidikan.

Goo Yoo mengambil peranan sebagai Han Yoon Jae, ketua pasukan yang menjalankan misi berbahaya untuk mengambil sampel dari stesen penyelidikan manakala Lee Joon sebagai jurutera berbakat Ryu Tae Seok.

Plot filem ini adalah pengembangan dari filem pendek berjudul sama arahan Choi Hang Yong, yang turut mengarahkan siri terbaru Netflix ini. Penulis filem “Mother”, Park Eun Gyo menjadi penulis lakonlayar.

“The Silent Sea” adalah projek kandungan Korea terbaru yang diumumkan Netflix pada baru-baru ini, termasuklah sekuel yang dinantikan-nantikan peminat, iaitu “Kingdom”. Tarikh tayangan masih belum didedahkan.

Anda boleh lihat gambar-gambar terbaru “The Silent Sea” dibawah.


Dora and the Lost City of Gold: Pandangan Pertama Swiper Didedahkan Kepada Umum

Gambar terbaru dari filem terbitan Paramount Pictures, Dora and the Lost City of Gold telah tular di laman Twitter. Gambar tersebut memaparkan padangan pertama musang si pencuri, Swiper yang juga merupakan karakter CGi.

Dora and the Lost City of Gold

Reaksi awal kami mengatakan, rekabentuk Swiper lagi ‘elok’ berbanding Sonic. Anda boleh lihat gambar si Swiper di bawah.

Dora and the Lost City of Gold dibintangi Isabela Moner yang membawakan watak utama, Dora. Ia mengisahkan tentang penggembaraan Dora, Boots (kawan baiknya, yang merupakan seekor monyet), Diego dan serta beberapa rakannya dalam misi menyelamatkan keluarganya dan dalam masa yang sama menyelesaikan misteri disebalik kehilangan ketamadunan kota Inca.

Dora and the Lost City of Gold

Filem ini turut dibintangi pelakon Eugenio Derbez, Jeffrey Wahlberg, Nicholas Coombe, Madeleine Madden, Adriana Barraza serta Eva Longoria, Michael Peña yang akan membawakan watak ibubapa Dora, Benicio del Toro yang akan membawa suara Swiper dan Danny Trejo sebagai suara Boots si monyet.

Paramount Studios telah menetapkan tarikh tayangan Dora and the Lost City of Gold pada 9 Ogos 2019

Dora and the Lost City of Gold


Toy Story 4 Dijangka Kutip $123 Juta Dolar Pada Minggu Pembukaan

Filem animasi terbaru Disney / Pixar, Toy Story 4 dijangka mengutip sekurang-kurangnya $123.7 juta pada minggu pertama tayangannya, kurang dari sasaran yang ditetapkan iaitu diantara $140-$200 juta dolar.

Menurut laporan dari laman web Forbes, Toy Story 4 telahpun meraih $47.39 juta dolar pada 2 hari tayangan dipasaran domestik Amerika Syarikat, termasuklah tayangan pembukaan pada Khamis yang lalu sebanyak $12 juta dolar.

Secara perbandingan, filem tersebut berjaya mengatasi filem Toy Story 3 yang mengutip $41 juta tayangan pembukaan pada 2010, tetapi berada di belakang filem Finding Dory dan Incredibles 2 yang mengutip $56 juta dan $71 juta pada tayangan pembukaan.

Jika jangkaan penganalisis tepat, Toy Story 4 akan menduduki tangga ketiga kutipan minggu pembukaan untuk filem animasi, dibelakang filem Incredibles 2 yang mengutip $182.6 juta dan Finding Dory yang mengutip $135 juta dolar.

Untuk info, filem Toy Story 3, Incredibles 2 dan Finding Dory telah berjaya melepasi angka $1 billion untuk kutipan tiket seluruh dunia.


Infinity War: Siapakah Yang Memiliki Reality Stone?

Dalam artikel yang kami keluarkan beberapa jam selepas trailer Avengers: Infinity War ditayangkan, kami ada menyatakan bahawa Thanos mungkin telah memiliki beberapa batu infinity. Ini berdasarkan dari trailer rasmi dan trailer yang telah dibocorkan beberapa hari sebelum trailer rasmi dilancarkan.

Dalam trailer rasmi, ia jelas menunjukan Thanos sudah memiliki dua batu infinity iaitu Power Stone yang dijaga oleh Nova Corps (dalam filem Guardians of the Galaxy) dan Space Stone selepas Tesseract diserahkan oleh Loki (juga ditunjukkan dalam trailer).

Manakala dalam trailer yang dibocorkan, terdapat satu babak yang menunjukan Thanos telah mendesak Taneleer Tivan aka The Collector untuk menyerahkan sesuatu yang sangat berharga kepadanya – dipercayai Reality Stone. Ini disebabkan The Collector merupakan penjaga kepada batu infiniti tersebut selepas ianya diserahkan oleh Asgardians dalam filem Thor: The Dark World.

Kami tidak dapat mendengar suara dalam trailer tersebut (kerana trailer itu telah dinyahbunyikan). Jadi kami tidak tahu apakah yang dibualkan oleh Thanos dan The Collector. Jadi kami beranggapan bahawa Thanos berjaya mendapatkan Reality Stone dari The Collector. Bagaimanapun, kami telah menerima satu klip video tanpa nyahbunyi yang mendedahkan status sebenar Reality Stone yang dijaga oleh Taneleer Tivan aka The Collector, dan klip tersebut menunjukkan sebaliknya.

Mari kita tonton dan baca dialog diantara Thanos dan The Collector seperti yang ditunjukkan dalam klip video tersebut.

Thanos: “The reality stone. Now,” sambil memijak dada Tivan dengan bootnya

Tivan: “I told you… I sold it,” Tivan bersumpah sambil sukar untuk bernafas.

“I told you… I sold it,”

Thanos: “So you do understand,” “Not even you would surrender something so precious.”

Tivan: “I didn’t know what it was.”

I didn’t know what it was.”

Thanos: “Then you’re more of a fool than I took you for.””Last chance, charlatan. Where’s the stone?”

Dari apa yang diberitahu oleh The Collector dalam klip trailer tersebut, ia mendedahkan bahawa dia tidak lagi menjaga batu Infintiy berwarna merah itu kerana telah menjualkannya kepada orang lain. Jadi Thanos mungkin masih belum memiliki Reality Stone dan pemilik Reality Stone kini menjadi misteri. Kita dapat ketahuinya nanti semasa tayangan filem Avengers: Infinity Wars yang bakal ditayangkan pada 4 May 2018


Apa Yang Menarik Bulan November Ini?

Seperti bulan-bulan yang lain, November turut menyajikan beberapa filem yang menarik untuk tonton sekeluarga. Antara filem-filem yang tidak patut anda lepaskan peluang untuk menontonnya Frozen 2, Doctor Sleep, Ford v Ferrari, Midway dan beberapa filem tempatan seperti Wira dan Ejen Ali the Movie.

Bagi memudahkan anda, kami di Kakimuvee ingin kongsikan filem-filem menarik yang akan ditayangkan sepanjang bulan November ini.

N/A | Drama | 7 November 2019

Pelakon: Kaka Azraff, Donny Alamsyah, Shelomita, Betari Ayu

Filem kerjasama Malaysia Indonesia ini berkisarkan tentang Zharfa gadis yang berasal dari Malaysia yang sangat cantik tetap jauh berbeza dengan perwatakannya yang kuat memberontak dan hidupnya dilanda pelbagai masalah. Salah satu puncanya adalah kekecewaan yang dialami Zharfa selepas ditinggalkan oleh bapa kandungnya, Abdi, ketika usianya baru mencecah satu tahun. Perkahwinan ibunya dengan seorang lelaki yang penuh tipu daya menyebabkan dia benci akan bapa tirinya itu. Dia kemudiannya dimasukkan ke sebuah sekolah berasrama di kawasan pedalaman Jawa Barat, Indonesia, akibat sering bertengkar dengan bapa tirinya,

2. Violet Evergarden: Eternity And The Auto Memory Doll

PG13 | Anime | 7 November 2019

Pelakon: Yui Ishikawa, Minako Kotobuki, Aoi Yuki

Filem pertama Kyoto Animation Studio selepas tragedi serangan Arson. Sebuah kisah sampingan kepada siri “Violet Evergarden”, filem ini berkisarkan tentang seorang waris muda Isabella York yang merasakan dirinya terperangkap di dalam rumahnya. Di bawah sebuah `kontrak` dengan bapanya, dia perlu menyertai akademi perempuan yang hanya boleh dimasuki oleh gadis-gadis muda dari keluarga terhormat. Dia hilang segala harapan dan jangkaan untuk masa depannya, sehinggalah dia bertemu guru barunya, Violet Evergarden.

PG13 | Aksi Komedi | 7 November 2019

Pelakon: Mario Maurer, Supakorn Kitsuwon, Jade-Angelica Fromento

Selepas mendapat tahu seorang penjahat cuba menguasai bandar itu, seorang pemuda berlatih sedaya upaya sehingga dia bersedia untuk berlawan. Sebelumnya dia sering membuang masa mencari keseronokan dan masalah, sehinggalah dia mengambil keputusan untuk mengembara dari Suphan ke Ayutthaya Kingdom dengan harapan menyertai tentera untuk berperang. Pada masa yang sama, dia juga cuba untuk memenangi hati gadis idamannya, yang kini sudah bertunang dengan seorang anggota tentera.

18 | Seram | 7 November 2019

Pelakon: Ewan McGregor, Rebecca Ferguson, Kyliegh Curran, Carl Lumbly

Doctor Sleep merupakan filem adaptasi dari novel berjudul sama karya Stephen King yang juga merupakan sekuel novel The Shinning. Ia menyambung kisah Danny Torrance, selepas 40 tahun mengalami pengalaman menakutkan semasa menginap di Overlook Hotel sepertimana yang diceritakan dalam filem The Shinning.

Anda boleh membaca review Doctor Sleep disini:

N/A | Perang / Sejarah | 7 November 2019

Pelakon: Ed Skrein, Patrick Wilson, Luke Evans, Aaron Eckhart, Nick Jonas, Mandy Moore, Dennis Quaid, Darren Criss, Woody Harrelson

Midway berkisarkan tentang peperangan yang pernah terjadi semasa Perang Dunia Ke-2.  Pertempuran Midway merupakan antara peperangan paling dasyat diantara angkatan laut Jepun dan Amerika Syarikat, seperti yang diceritakan oleh para pemimpin dan pelayar yang bertempur di Teater Pasifik Perang Dunia Kedua.

N/A | Seram | 14 November 2019

Pelakon: Adinia Wirasti, Dion Wiyoko, Nova Eliza

Ediwn dan Netta serta dua anak mereka, Adam dan Sekar telah pergi ke kampung halaman Netta yang terletak di Temanggung. Bagaimanapun Netta telah dituduh penyebab keganasan Lampor di kampungnya, iaitu syaitan yang membawa keranda terbang.

PG13 | Aksi / Seram | 14 November 2019

Pelakon: Raja Ilya, Josiah Hogan, Aeril Zafrel, Reen Rahim, Doni Alamsyah, Pablo Amirul

Dua kumpulan pontianak, yang mana kedua-duanya berketurunan Raja Bersiong, tidak lagi menghisap darah manusia. Sebaliknya, mereka menggantikannya dengan darah sintetik. Ketika ini, kumpulan pontianak yang paling kuat diketuai oleh Ratu Pontianak bernama Ratu Citra Sari, dibantu oleh ketua komander Shah. Sebuah lagi kumpulan diketuai oleh Argus, anak kepada Panglima Adi Wijaya yang mengkhianati Raja Bersiong, bapa kepada Ratu Citra Sari. Argus cuba membangkitkan semula tentera bapanya, yang dibunuh bersama Panglima itu kira-kira 200 tahun lalu oleh Raja Bersiong menggunakan sihir yang menimbus mereka ke dalam tanah. Walau bagaimanapun, pembangkitan semula itu hanya boleh dilakukan dengan sebilah `pisau bersiong` bersama mantera istimewa.

PG13 | Aksi / Pengintipan | 14 November 2019

Pelakon: Kristen Stewart, Naomi Scott, Ella Balinska, Elizabeth Banks, Sam Claflin, Djimon Hounsou

Filem terbaru Charlie’s Angels ini dibintangi pelakon Kristen Stewart, Naomi Scott dan Ella Balinska yang akan membawakan watak utama sebagai Sabina Wilson, Elena Houghlin dan Jane Kano. Ketiga-tiga mereka bekerja dengan Charles Townsend, pemilik agensi keselamatan dan penyiasatan yang telah berkembang ke peringkat antarabangsa. Sebagai trio gadis yang bijak, berani dan terlatih, mereka diletakkan dalam pasukan Angels, dibawah arahan Bosleys untuk melakukan tugasan diserata dunia.

N/A | Drama | 14 November 2019

Pelakon: Ian McKellen, Helen Mirren, Russell Tovey

Roy Courtnay merupakan seorang lelaki yang menjadikan penipuan sebagai kerjayanya. Dia bertemu dengan seorang janda, Betty McLeish, dalam talian dan mahu menjadikan wanita itu mangsa penipuannya. Namun, setelah bertemu Betty, dia mendapati dirinya mula menyayangi wanita itu.

N/A | Aksi / Ngeri | 14 November 2019

Pelakon: Nicolas Cage, Nicolas Cage, Famke Janssen

Primal berkisarkan tentang Frank Walsh (Nicolas Cage), merupakan seorang pemburu dan pengumpul haiwan² eksotik untuk zoo. Satu hari, dia akhirnya dapat memiliki haiwan yang diidamkannya iaitu seekor jaguar putih yang jarang ditemui. Malang bagi Frank, kapal yang dinaikinya dan membawa jaguar tersebut turut dinaiki pembunuh upahan ahli politik, Richard Loffler (Kevin Durand), dimana Richard telah melepaskan jaguar tersebut di dalam kapal dan mencetuskan huru-hara.

N/A | Biografi / Drama | 14 November 2019

Pelakon: Matt Damon, Christian Bale, Jon Bernthal, Caitriona Balfe, Tracy Letts, Josh Lucas

Filem ini Mengisahkan tentang dua individu, Carroll Shelby (Damon) pereka kereta terkenal Amerika Syarikat dan perlumba British Ken Miles (Bale), yang bersama-sama menentang campurtangan pihak syarikat, hukum fizik serta sifat pentingkan diri sendiri dalam membina sebuah kereta lumba untuk syarikat pembuat kereta Ford Motor Company, dan masa yang sama memusnahkan dominasi Enzo Ferrari dalam perumbaan selama 24 Jam, Le Mans di Perancis pada tahun 1966.

N/A | Aksi | 21 November 2019

Pelakon: Hairul Azreen, Henley Hii, Fify Azmi, Dain Said, Ismi Melinda, Yayan Ruhian

Hassan telah membawa diri meninggalkan keluarganya sejak kecil dan kemudian menyertai tentera kerana tidak sanggup melihat keluarga serta orang sekelilingnya dikawal oleh Raja. Dia kembali ke pangkuan keluarga setelah selesai berkhidmat untuk negara. Demi menyelesaikan hutang adiknya Zain atas kekalahan pertandingan MMA yang dianjurkan oleh Raja, dia dan Zain perlu bertanding sekali lagi dengan anak-anak Raja, iaitu Vee dan Rayyan.

N/A | Animasi | 21 November 2019

Pelakon: Idina Menzel, Kristen Bell, Jonathan Groff, Josh Gad

Kenapa Elsa dilahirkan dengan kekuatan ajaib? Jawapannya telah memanggil dan mengancam kerajaannya. Bersama-sama dengan Anna, Kristoff, Olaf dan Sven, dia akan meneruskan perjalanan yang berbahaya tetapi luar biasa. Dalam filem pertama, Elsa takut kekuasaannya terlalu berat, manakala dalam filem kali ini ,dia mesti berharap ianya cukup.

N/A | Aksi / Sains Fiksyen | 21 November 2019

Pelakon: Ebi Kornelis, Tya Arifin, Shareeta Selvaraj, Wan Adi Rafuan Datuk Rashid

M.O.X adalah sebuah badan perisikan yang diketuai oleh `M` manakala KFR13 pula adalah sebuah organisasi diketuai oleh Komander Moshie. KFR13 menjalankan aktiviti haram dan berkait dengan pertubuhan pengganas antarabangsa berpangkalan di Alaska, yang sering melakukan ancaman kepada kestabilan dunia menggunakan peralatan senjata pemusnah yang canggih. Ancaman KFR13 turut menyebabkan ejen-ejen rahsia M.O.X telah terkorban atau hilang tanpa dikesan. Semasa melaksanakan misi rahsia di Filipina, Don Pedro menyelamatkan seorang pelajar Malaysia bernama Martias yang berjaya menggodam rancangan dan formula senjata KFR13. Semenjak itu, KFR13 mengekori Don Pedro ke mana sahaja dia pergi, termasuk Thailand, Malaysia, India dan Alaska, untuk membunuhnya dan memusnahkan bukti.

N/A | Drama / Misteri | 28 November 2019

Pelakon: Daniel Craig, Chris Evans, Lakeith Stanfield, Michael Shannon, Ana de Armas, Jamie Lee Curtis, Don Johnson

Knives Out mengisahkan tentang perjumpaan sebuah keluarga yang aneh menjadi huru-hara apabila ketua keluarga itu mati. Perkara itu menyebabkan detektif dihantar untuk melakukan penyiasatan tentang kes kematian tersebut.

N/A | Seram | 28 November 2019

Pelakon: Masataka Kubota, Maika Yamamoto, Shota Matsuda, Nobuyuki Suzuki, Kai Ogasawara

Sambungan kepada filem Tokyo Ghoul yang diterbitkan pada 2017. Selepas menjadi salah seorang ahli Anteiku, Ken Kaneki semakin dekat dengan kejahatan di sekelilingnya. Bertekad untuk melindungi rumah barunya terhadap pasukan ‘anti-ghoul, dia melatih kekuasaannya secara rahsia. Tetapi apabila gourmet yang terkenal, Shu Tsukiyama, ingin memakan separa- ghoul, Kaneki perlu mengguna segala apa yang dipelajarinya itu untuk menghalang Tsukiyama

N/A | Romantik | 28 November 2019

Pelakon: Emilia Clarke, Henry Golding, Emma Thompson, Michelle Yeoh

Filem ini berkisarkan tentang Kate yang bekerja sebagai elf di sebuah kedai Krismas di London. Satu hari, seorang lelaki baik dan kacak bernama Tom masuk ke dalam kehidupannya. Dia kemudian bercinta dengan lelaki itu walaupun ia kelihatan seperti hubungan itu tidak akan berkekalan

N/A | Animasi | 28 November 2019

Pelakon: Ida Rahayu, Azman Zulkiply, Noorhayati Maslini, Shafiq Isa, Fadhli Shafian

Ejen Ali yang berusia 12 tahun tampil dengan peranannya sebagai seorang perisik selepas diambil bekerja oleh agensi rahsia MATA secara tidak sengaja. MATA telah membaikpulih alat ciptaannya Atlas untuk menaik taraf IRIS menjadi IRIS NEO di luar pengetahuannya. Apabila alat ciptaan baru itu mula diuji sebagai peranti asas bagi semua ejen MATA, Ali mula mempersoalkan kedudukannya dalam agensi tersebut. Walau bagaimanapun, dia mempertaruhkan kesetiaannya kepada MATA apabila terlibat dengan misi untuk merungkai beberapa rantaian misteri, selepas dia didatangi oleh seorang lelaki yang mendakwa mengetahui tentang masa silamnya.

19. The King’s Avatar: For The Glory

N/A | Animasi | 28 November 2019

Pelakon: Zhang Jie, Bian Jiang, Xi Zi, Xia Lei

The King’s Avatar adalah filem animasi yang diadaptasikan dari web novel popular berjudul sama. Diadaptasi dari novel, manga dan anime TV telah menarik banyak peminat di seluruh dunia. Dalam permainan atas talian Glory, Ye Xiu dianggap sebagai pemain pro-peringkat teratas. Walau bagaimanapun, disebabkan oleh pelbagai alasan, dia ditendang dari pasukan. Apabila Glory melancarkan pelayan kesepuluhnya, Ye sekali lagi melemparkan dirinya ke dalam permainan. Membawa sekali memori lampaunya, dengan senjata buatan sendiri yang tidak lengkap, dia kembali untuk mencapai ke puncak!.

N/A | Seram | 28 November 2019

Pelakon: Ahmad Al Ghazali, Mikha Tambayong, Valerie Thomas

Resort Pulau Ayunan menyimpan satu sejarah silam mengerikan di mana berlakunya pembunuhan kejam pekerja-pekerja resort dan sebuah keluarga. Rama, Garin, Quincy dan Celsi terselamat dari serangan roh yang menghantui resort itu, namun jasad Hana dan Fira masih belum ditemui. Rama, yang mana kekasihnya telah dimasukkan ke hospital sakit jiwa, bercadang untuk kembali ke pulau itu untuk mencari jasad-jasad tersebut. Namun begitu, dia terpaksa berdepan beberapa halangan sepanjang perjalanannya.


Bintang The Walking Dead Norman Reedus Sertai Spin Off John Wick “Ballerina”

Bintang The Walking Dead dan Death Stranding Norman Reedus menjadi pelakon terbaru yang sertai spin off John Wick, Ballerina.

Reedus akan membintangi filem tersebut disamping Ana de Armas, yang akan memainkan watak utama.

“Kami peminat tegar Norman, dan kami yakin peminat akan teruja sama seperti kami kerana dia menyertai dunia Wick,” kata penerbit Erica Lee “Dia akan membuat penambahan yang luar biasa untuk Ballerina.”

Belum ada maklumat mengenai watak yang akan dimainkan oleh Reedus.

Pelakon itu terkenal kerana memainkan watak Daryl Dixon dalam The Walking Dead dan kini sedang menjalani penggambaran spin-off TWD di Perancis. Dia juga bakal muncul dalam The Bikeriders disamping Austin Butler, Jodie Comer, Tom Hardy dan Michael Shannon.

Ballerina perama kali diumumkan pada 2019, selepas tayangan pembukaan John Wick: Chapter 3 -Parabellum. Filem tersbut memberi pandangan pertama pembunuh upahan Ballerina yang dilatih oleh sindiket Ruska Roma yang diketuai watak lakonan Anjelica Huston.

Filem akan datang memberi fokus pada pembunuh upahan wanita yang ingin membalas dendam terhadap mereka yang telah membunuh keluarganya. Ia akan diarahkan oleh Len Wiseman dari lakon layar yang ditulis oleh Shay Hatten (Army of the Dead)

Spin0-off itu juga akan diterbitkan oleh James Myers dari Lionsgate bersama Basil Iwanyk, Erica Lee, Keanu Reeves, dan Chad Stahelski.

Liosngate bakal mengeluarkan John Wick: Chapter 4 yang dijadualkan tayangan pada 24 Mac 2023, dan juga sedang mengerjakan siri pekuel The Continental, yang akan ditayangkan di Peacock dan Prime Video.


7 Filem Zombi Paling Menarik Yang Akan Ditayangkan Tidak Lama Lagi

Filem horror zombie adalah antara filem bergenre seram thriller yang paling diminati oleh kaki-kaki wayang. Namakan saja filem-filem zombi pasti ramai yang tahu dan pernah menonton filem berkenaan. Tahun 2017 ini kita bakal dilambakkan dengan filem zombi pastinya sangat menarik untuk ditonton.

Ok disini kami senaraikan tujuh filem Zombi paling anticipate yang patut anda tonton. Antaranya ialah:

Pelakon: Natalie Dormer, Matt Smith, Stanley Tucci

Patient Zero, orang pertama yang telah dijangkiti, Selepas hampir separuh populasi dunia bertukar menjadi zombi yang sangat bijak dan dahagakan darah yang dikenali sebagai “The Infected”, Matt Smith mengetuai misi mencari “Patient Zero” dengan harapan mendapat penawar dan menyelamatkan umat manusia dari diambang kepupusan.

Sekuel kepada filem World War Z 2013 dimana Brad Pitt mesti menyelamatkan dunia dari Zombi pandemik. Walaupun dikritik kerana tidak seperti novel World War Z yang ditulis oleh Max Brooks, namun lambakan review-review positif mendorong pihak studio menghasilkan sekuel filem ini.

Tidak banyak info yang diketahui melainkan Brad Pitt akan kembali kembali filem ini.

Pelakon: Naomi Grossman, Cary-Hiroyuki Tagawa, Eva Habermann

Dipenghujung Perang Dunia ke-2, tentera Nazi mencipta senjata rahsia yang cukup merbahaya. Setahun kemudian, ahli geologi menjumpai sesuatu yang tertanam dibawah ais di Artik iaitu senjata Nazi tersebut. Apa yang dijumpai oleh mereka? Jerung Zombi! seriously? yup mereka menjumpai makmal yang ditinggalkan dan mengandungi jerung zombi tersebut. Jika selama ini kita tengok manusia zombi, filem ini menampilkan Jerung Zombi yang bakal membawa kemusnahan kepada populasi dunia.

Pelakon: Naomi Grossman, Yoshua Sudarso, Michael Jai White

Well, very lighter zombie movie. An Accidental Zombie (Named Ted) lebih kepada filem komedi yang menampilka individu bernama Ted yang sedaya upaya untuk menyesuaikan keadaan dirinya yang bertukar menjadi Zombi. Dia mendapat infeksi semasa bercuti di kepulauan Caribbean. Ted menyertai terapi yang turut dianggotai oleh individu-individu yang bertukar menjadi Zombi.

The Forest of Hands and Teeth

The Forest of Hands and Teeth

Tidak banyak info mengenai filem ini, tetapi ianya dihasilkan dari adaptasi Novel Carrie Ryan dimana umat manusia meletakan harapan mereka kepada Mary (lakonan Maisie Williams). Mampukah bintang Game of Thrones menyelamatkan umat manusia dalam filem ini?

The Third Wave menampilkan filem zombi yang lain daripada yang lain. Selepas manusia disembuhkan dari dijangkiti virus yang menukar mereka kepada zombi, mereka terpaksa menghadapi pandangan serong masyarakat dan juga ahli keluarga sendiri disebabkan pernah bertukar menjadi zombi.

Tarikh Tayangan: TBD 2017 or 2018

Pelakon: Martin Freeman, Anthony Hayes, Caren Pistorius

Dari filem pendek ke filem panjang, filem Cargo adaptasi dari filem pendek bertajuk Cargo yang telah memenangi anugerah dalam festival “The World’s Largest Short Film”. Seorang bapa dan anaknya yang berusia 1 tahun terpaksa bertarung untuk survive dari dijangkiti Zombi. Bagaimanpun, dia telah dijangkiti. Filem ini pasti memberikan emosi yang sangat mendalam kepada penonton kerana melihat bagaimana seorang bapa yang cuba mencari perlindungan dari serangan zombi sebelum dia bertukar menjadi sebahagian daripada mereka.


VIDEO: Oscar Isaac Gigih Berlatih Untuk Watak “Moon Knight”

Produksi siri terbaru Disney+ “Moon Knight” masih belum bermula, tetapi bintang utamanya, Oscar Isaac nampak sedang giat melakukan persiapan sebelum memasuki set penggambaran.

Menerusi video yang dikongsikan syarikat produksinya, Mad Gene Media, Isaac kini sedang menjalani latihan seni mempertahankan diri untuk peranan yang tidak diketahui. Dalam video tersebut, Isaac dengan mudah menjatuhkan lelaki bersenjata dan membelasah lawannya.

Jika dilihat pada gaya pertempuran, ia mungkin untuk watak Merc Spector a.k.a Moon Knight, tetapi mungkin juga untuk satu lagi watak aksi yang bakal dilakonnya iaitu Solid Snake untuk filem “Metal Gear Solid“. Walauapapun tujuan latihan tersebut, jelas sekali Isaac bersedia untuk memikul tanggungjawab berat sebagai pelakon utama.

View this post on Instagram            A post shared by Josh Holland CPT, CMS (@joshuajholland)

Siri terbaru Marvel Disney+ ini ditulis dan dibangunkan pencipta siri televisyen “The Umbrella Academy”, Jeremy Slater. Kesemua episod akan diarahkan oleh pembikin filem dari Mesir, Mohamed Diab, dengan Gregory Middleton (Final Girl, Watchmen, Game of Thrones) dan Stefania Cella (Morbius) masing-masing sebagai sinematografer dan perekabentuk produksi.

Karakter Moon Knight dicipta Doug Moench dan Don Perlin pada tahun 1975 menerusi komik “Werewolf by Night” #32. Moon Knigth merupakan alter ego Marc Spector, seorang peninju dan bekas askar marine Amerika Syarikat, yang mencipta beberapa identiti seperti pemandu teksi bernama Jake Lockley dan jutawan playboy bernama Steven Grant, dalam usahanya membanteras jenayah.

Abiliti Spector sebelum ini bergantung pada kitaran bulan dimana ia membantu meningkatkan kekuatan, kepantasan dan ketahanannya. Bagaimanapun, versi terbaru karakternya mirip seperti karakter komik DC, Batman dimana dia bergantung pada teknologi dan kepakarannya dalam seni mempertahankan diri, serta kemahirannya sebagai detektif.


Teaser Trailer Peninsula Telah Dilancarkan!

Teaser pertama filem sekuel yang paling dinantikan, Peninsula telah pun dilancarkan, dan memaparkan keadaan bandar di Korea Selatan yang dikuasai oleh zombi.  Anda boleh saksikan trailer tersebut dipemain video dibawah.

Peninsula dibintangi Kang Dong Won, Lee Jung Hyun, Lee Re, Kwon Hae Hyo, Kim Min Jae, dan Goo Kyo Hwan. Kang Dong Won akan memainkan peranan utama sebagai Jung Suk, karakter yang akan menentang keganasan Zombi bersama-sama Min Jung lakonan lakonan Lee Jung Hyun.

Pelakon kanak-kanak Lee Rae akan memainkan peranan sebagai Joon Yi, manakala aktor veteran, Kwon Hae Hyo akan membawakan peranan Kim Noh In, ahli kumpulan Ming Jung yang paling tua. Sementara itu, Kim Min Jae dan Goo Kyo Hwan akan membawakan peranan sebagai pasukan penyelamat.

Sekuel kali ini akan berlatarbelakangkan 4 tahun selepas kejadian Train To Busan dimana keseluruhan kawasan semenanjung menjadi tanah terbiar dan dikuasai zombi. Bagaimanapun terdapat segelitir manusia yang masih hidup, menanti untuk diselamatkan.

Peninsula dijangka menemui penonton pada 2020.


Terry Crews & Aktor IT Antara Pelakon Yang Dikenalpasti Bawakan Watak Mutant Dalam Deadpool 2

Treler terbaru filem Deadpool 2 meninggalkan banyak persoalan kepada peminat. Antara yang menjadi tanda tanya, adalah 3 watak  misteri mutant yang muncul bersama Deadpool dan Domino dalam salah satu klip treler filem antihero berkenaan.

Antara yang jelas kelihatan adalah aktor kulit hitam yang terkenal dengan watak komedi, Terry Crews. Beliau berada disebelah Deadpool dalam klip treler Deadpool 2 dan dikatakan membawa watak G.W. Bridge, salah seorang anggota Six Pack (bersama Domino) yang juga merupakan pakar senjata dan strategi.

Dua watak lain yang dikenalpasti adalah Shatterstar dan Zeitgeist yang merupakan anggota X-Force. Setakat ini, pelakon yang membawakan watak Shatterstar dan Zeitgeist masih kekal misteri, tetapi khabar angin menyebut, aktor filem IT, Bill Skarsgård dikaitkan dengan karakter Zeitgeist manakala pelakon siri televisyen Iron Fist, Lewis Tan turut dikaitkan dengan watak Shatterstar.

Hubungan antara pengarah David Leitch dan Bill Skarsgård menjadi petunjuk aktor berkenaan turut berada dalam filem Deadpool 2. Skarsgard pernah berlakon dalam filem Atomic Blonde arahan Leitch manakala aktor Karan Soni (Dopinder) pernah mengetik butang ‘like’ dilaman Twitter yang mengatakan Bill Skarsgård berlakon dalam Deadpool 2 sebelum beliau menekan butang ‘unlike’

Filem Deadpool 2 akan mula ditayangkan pada 18 May 2018


Todd Philips Mahukan Sebuah Filem Batman Dalam Universe “Joker”

Pada 2019 yang lalu, Joker merupakan antara filem yang mencipta berjaya kejutan – mendapat reaksi positif dari pengkritik dan disanjung peminat, serta menjadi filem ‘r-rated’ paling laris sepanjang zaman dengan kutipan melebihi $1 billion dolar seluruh dunia.

Kejayaan Joker menyaksikan banyak pihak mahu sebuah filem sekuel dihasilkan. Walaupun terdapat pelbagai khabar angin dan perbincangan mengenai perancangan Todd Phillips untuk hasilkan sekuel atau projek DC yang lain, pengarah tersebut nampaknya lebih berminat untuk melihat sebuah filem Batman dalam dunia sinematik Joker ciptaannya.

Ketika ditemuramah Variety baru-baru ini, Philips mendedahkan bahawa dia tidak berniat untuk membuat atau membangunkan projek itu sendiri, tetapi berminat untuk melihat seseorang meneroka lebih lanjut tentang ‘universe’ Joker.

“It’s just a beautiful Gotham, what I would like to see somebody tackle is what Batman looks like from that Gotham. What was interesting to me about the inclusion of Batman in our movie was, what kind of Batman does that Gotham make?”

Joker merupakan sebuah filem ‘standalone’ DC yang berkisarkan tentang Arthur Fleck yang menjadi mangsa kepada masyarakat sehingga mengubah dia menjadi penjahat legenda yang menakutkan penduduk bandar Gotham. Lakonan hebat Joaquin Phoenix sebagai Arthur Fleck / Joker telah dipuji para pengkritik serta penonton seluruh dunia dan melayakannya untuk tercalon dalam beberapa anugerah berprestij.  Joker turut dibintangi beberapa pelakon lain seperti Robert De Niro, Zazie Beetz, Marc Maron dan ramai lagi.

Kepada peminat-peminat Joker, adakah anda berminat untuk melihat universe Joker dikembangkan? kongsikan pendapat anda.


Poster Filem Paskal Telah Didedahkan

Filem edaran GSC Movies, Paskal The Movie telah melancarkan poster pertama mereka. Anda boleh lihat poster filem tersebut dibawaha yang dikongsikan oleh pelakon Amerul Affendi dilaman Twitter miliknya sebentar tadi.

Filem Paskal diadaptasikan dari kejadian sebenar yang berlaku pada anggota elit keselamatan negara kita iaitu misi misi membebaskan kapal dagang MT Bunga Laurel yang ditawan lanun Somalia di Teluk Aden pada 2011 dan juga kejadian yang pernah dialami anggota PASKAL dalam Misi Pengaman PBB di Angola pada 1998.

Filem yang menelan belanja RM10 juta ini diarahkan Adrian Teh dan dipantau oleh Kementerian Pertahanan.

Coming Soon #PaskalTheMovie pic.twitter.com/KSi1S3Ea6S
— #BangsaManusia (@Amerul_Affendi) July 6, 2018

Ianya dibintangi oleh Hairul Azreen, Ammar Alfian, Henley Hii, Taufiq Hanafi, Gambit Saifullah, Hafizul Kamal, Theebaan G, Jasmine Suraya Chin.

Paskal the Movie dijangka akan menemui penonton pada 31 Ogos 2018 sempena menyambut hari Kemerdekaan yang ke-61.


Blade Runner 2049 Bakal ‘Flop’ Di China

Walaupun mendapat review positif di laman web Rottentomatoes serta IMDb, dan juga dikatakan calon dalam Anugerah Oscar akan datang, filem neo-sciene fiction Blade Runner 2049 yang juga sekuel kepada Blade Runner yang diterbitkan pada 1982 kini diambang tersenarai dalam filem-filem yang gagal untuk mendapat kutipan tiket yang memberangsangkan.

Dengan bermodalkan $185 juta (tidak termasuk kos pemasaran), filem Blade Runner 2049 sehingga kini hanya mampu mengutip sebanyak $223 juta dolar diseluruh dunia. Sehingga kini, kutipan domestik filem berkenaan adalah sebanyak $81 juta sahaja. Walaupun pada minggu pembukaan berjaya mengaut $32 Juta dolar, kutipan filem Blade Runner di pasaran domestik menurun secara mendadak pada minggu seterusnya.

Kini filem berkenaan terpaksa bergantung harapan pada pasaran China agar kutipan di pasaran antarabangsa akan naik mendadak seperti mana yang berlaku pada filem lakonan Tom Cruise The Mummy yang gagal di negara sendiri tetapi mendapat kutipan luar biasa di pasaran China.

Tetapi menurut laporan Forbes, Blade Runner 2049 dikatakan tidak mampu menyerlah di pasaran China, malah akan tewas pada filem Geostorm dari segi kutipan tiket. Antara faktor yang akan menganggu prestasi kutipan tiket filem Blade Runner 2049 adalah penerimaan penonton di China yang mungkin tidak dapat menerima konsep filem sains fiksyen yang dibawa oleh pengarah Denis Villeneuve.

Blade Runner 2049 bukanlah sebuah filem yang mampu diterima oleh penonton-penonton mainstream masa kini terutamanya di penonton di China. Mereka lebih gemarkan sebuah filem yang mampu memberi hiburan dan kepuasan kepada mereka apabila menontonnya. Ini telah terbukti dengan tayangan beberapa filem besar seperti The Fate of the Furious, Transformers 5, The Mummy dan beberapa filem lain. Walaupun terdapat filem yang tidak mendapat review yang baik dari pengkritik mahupun penonton filem, filem-filem yang mampu memberi kepuasan kepada penonton di China pasti akan meletup dan memberi pulangan besar kepada studio.

Apapun, jika tayangan Blade Runner 2049 di China masih tidak mampu memberi keuntungan besar, mungkin mereka terpaksa bergantung kepada jualan serta sewaa ‘home entertainment’ seperti Blu Ray untuk memberi pulangan kepada pihak studio.


“Law School” Cipta Rekod Peribadi, Rating “Mouse” Meningkat

Drama malam Rabu-Khamis menyaksikan sedikit perubahan rating pada minggu ini.

Menurut Nielsen Korea, episod 6 Mei drama KBS Sell Your Haunted House mencatat purata penilaian penonton sebanyak 4.0 dan 5.9 peratus. Angka ini hampir sama dengan penilaian episod sebelumnya sebanyak 4.2 dan 6.1 peratus.

Di tvN, drama Mouse merekodkan purata rating sebanyak 5.392 peratus, sedikit peningkatan berbanding episod sebelumnya yang merekodkan purata ratung sebanyak 5.003 peratus. Sementara itu di MBC, drama Oh My Ladylord merekodkan purata rating sebanyak 1.6 dan 1.6 peratus, hampir sama dengan episod sebelumnya.

Akhir sekali, drama JTBC Law School merekodkan purata rating sebanyak 5.388 peratus, rating tertinggi yang dicatatkan drama tersebut selepas episod perdana yang merekodkan rating sebanyak 5.113 peratus.


Flatliners Official Trailer

Michael Douglas telah menerbitkan sebuah filem thriller, Flatliners yang dihasilkan semula dari filem asal arahan  Joel Schumacher. Filem yang pernah ditayangkan pada tahun 1990 itu tidak akan berlaku perubahan besar dari segi plot dan akan menerima sentuhan moden.

Filem yang diarahkan oleh Arden Oplev dibintangi oleh Ellen Page (Inception), Diego Luna (Rogue One: A Star Wars Story), Nina Dobrev (The Perks of Being a Wallflower), James Norton (Happy Valley), dan Kiersey Clemons (Neighbors 2: Sorority Rising).

Rogue One: A Star Wars Story

The Perks of Being a Wallflower

Flatliners mengisahkan 5 pelajar perubatan yang ingin melihat misteri dan merasai pengalaman semasa mati. Mereka telah melakukan satu eksperimen yang cukup merbahaya dengan menghentikan degupan jantung mereka selama beberapa minit untuk merasai pengalaman semasa menghampiri mati. Bagaimanapun eksperimen mereka mengundang masalah apabila mereka dihantui dengan dosa akibat kisah silam mereka serta juga terpaksa berhadapan dengan pengalaman paranormal yang begitu menakutkan.

Filem sains fiksyen psychological horror ini akan ditayangkan pada 29 September 2017 (di pasaran US)


Teaser “Paranormal Activity: Next of Kin” Pratonton Filem Reboot Untuk Paramount+

Paramount+ telah melancarkan teaser pertama Paranormal Activity: Next of Kin untuk filem reboot terbaru Paramount Players dan Blumhouse dari francais ‘found footage’ seram popular. Filem ini dijadualkan untuk tayangan pada hari Jumaat, 29 Oktober, sempena musim Halloween tahun ini.

Video teaser tersebut menggoda ansuran terbaru yang sangat berbeza berbanding pengaturan rumah dalam filem-filem sebelumnya. Nampaknya, filem yang akan datang ditetapkan dalam suasana seleperti kultus, di mana seorang wanita muda disambut kembali ke sebuah komuniti, yang ahlinya berpotensi terlibat dalam ritual supernatural.

Anda boleh tonton teaser Paranormal Activity: Next of Kin dibawah:

This Halloween, The Activity is Reborn. #ParanormalActivity: Next of Kin premieres exclusively on #ParamountPlus Oct 29. https://t.co/ox4dp5JerD pic.twitter.com/bKvS2UxB8P— Paramount+ (@paramountplus) September 17, 2021

Paranormal Activity: Next of Kin diarahkan oleh William Eubank dari lakonlayar yang ditulis oleh Christopher Landon, yang juga merupakan penulis skrip utama untuk francais ini. Landon sebelum ini turut mengarah dan menulis filem spin-off The Marked Ones pada 2014.

Filem reboot ini dibarisi pelakon seperti Emily Bader, Roland Buck III, Dan Lippert, dan Henry Ayers-Brown.

Jason Blum bersama penulis/pengarah filem pertama Oren Peli, berkhidmat sebagai penerbit, manakala Landon, Steven Schneider, dan Jenny Hinkey sebagai penerbit ekskutif.


Lee Seo Jin & Ra Mi Ran Bintangi Drama Komedi Terbaru

Lee Seo Jin dan Ra Mi Ran kembali bergandingan dalam drama terbaru, Internal Medicine Director Park (tajuk literal).

Berdasarkan webtoon dengan nama yang sama, Internal Medicine Director Park adalah drama komedi berorientasikan realiti yang menggambarkan kehidupan “lucu dan sedih” seorang doktor. Director Park bermimpi untuk menjadi doktor sebenar, tetapi dia tersepit antara seni perubatan dan kemampuan perniagaannya di klinik dengan hampir tidak ada pesakit.

Cerita ini akan memberikan tawa dan empati yang menyenangkan dengan kisahnya yang cuba untuk bertahan. Selain itu juga, drama ini akan memaparkan kehidupan seharian para doktor kejiranan yang memiliki klinik di bangunan perubatan yang penuh dengan klinik dan farmasi.

Lee Seo Jin, yang membawa peranan komedi pertamanya, akan memainkan peranan sebagai Director Park, seorang doktor perubatan dalaman yang berangan untuk menjadi kaya dan dihormati. Dia adalah pencari nafkah biasa yang berusaha untuk menunjukkan layanan pelanggan yang baik dan mengalami keguguran rambut kerana sering tertekan dengan pekerjaannya.

Ra Mi Ran, yang terkenal dalam drama dan filem komedi, akan memainkan watak isteri Director Park yang kekok, Sa Mo Rim. Dia lebih mempercayai doktor di TV dan ilmu pseudosains daripada suaminya.

Drama ini akan ditulis dan diterbitkan oleh Seo Joon Beom, yang akan mempersembahkan komedi jenis baru dengan format yang menyegarkan. Internal Medicine Director Park akan dilancarkan pada separuh kedua tahun ini.


Ad Astra & Rambo: Last Blood Catat $19 Juta Pada Minggu Pertama Tayangannya

Tiga filem Hollywood iaitu Downton Abbey, Ad Astra dan Rambo: Last Blood telah memulakan tayangannya pada minggu ini. Namun penguasaan kutipan tiket berpihak kepada filem terbitan Focus Features, Downton Abbey yang mencatatkan kutipan sebanyak $31 juta di pasaran domestik Amerika Syarikat (AS) dan $30.8 juta dipasaran antarabangsa.

Filem terbitan New Regency dan 20th Century Fox, Ad Astra menduduki tangga kedua carta box office AS apabila mencatatkan kutipan sebanyak $19.2 juta dolar, manakala kutipan antarabangsa mencecah $26 juta dolar menjadikan jumlah keseluruhan sebanyak $45.2 juta. Filem ini sains fiksyen ini diarahakn oleh James Gray dan dibintangi pelakon Brad Pitt.

Rambo: Last Blood membuktikan Slyvester Stallone masih berbisa apabila mencatat kutipan sebanyak $19.015 juta pada minggu pembukaan. Kutipan filem ini mengatasi filem Rambo 4 yang meraih $18.2 juta dolar pada tempoh yang sama.

Sementara itu, filem terbitan Warner Bros dan New Line Cinema, IT: Chapter Two terus menambah kutipan tiket apabila mencatatkan kutipan sebanyak $17.25 juta di pasaran domestik AS pada minggu lalu dan $21.3 juta dolar dipasaran antarabangsa. Filem seram adaptasi novel Stephen King itu telahpun mengumpul sebanyak $385.1 juta sejak ia ditayangkan.

Filem yang diharamkan dia Malaysia iaitu Hustlers mencatatkan penurunan kutipan tiket sebanyak 49% apabila hanya meraih $17 juta dolar pada minggu kedua tayangan. Namun dengan jumlah terkumpul sebanyak $62.55 juta dan modal pembikinan hanya $20 juta, ia menjadi salah satu filem yang sukses dari segi komersial pada tahun ini.


Review Filem: Dark Spell (2021)

“Hall 6 belah sana ye bang”.

(AMARAN SPOILER) Jam menunjukkan 11.40 pagi. “Tengok wayanglah kejap lagi… Cerita apa ada pun tak tau ni… Biasa kalau Khamis ada movie baru”, monolog aku dalam hati sambil melihat jam di telefon pintar yang tertera pada bucu kanan atas. Capaian kepada laman cinema.com.my dimasukkan ke pelayar web dan menunjukkan jadual tayangan pawagam LFS Kuala Terengganu. “Pukul 1.40pm...

Review Filem: Dark Spell (2021)

(AMARAN SPOILER)
Jam menunjukkan 11.40 pagi.
“Tengok wayanglah kejap lagi… Cerita apa ada pun tak tau ni… Biasa kalau Khamis ada movie baru”, monolog aku dalam hati sambil melihat jam di telefon pintar yang tertera pada bucu kanan atas.
Capaian kepada laman cinema.com.my dimasukkan ke pelayar web dan menunjukkan jadual tayangan pawagam LFS Kuala Terengganu.
“Pukul 1.40pm movie Dark Spell… Hmmm.. Boleh lah,” tanpa berfikir panjang aku terus membeli tiket movie tersebut tanpa mengetahui sedikit pun info berkenaan movie itu.
Dipendekkan cerita, aku terus ke kaunter pawagam untuk menebus tiket yang telah dibeli dan berjalan ke dewan tayangan.
“Hall 6…pukul 1.40pm…sekarang dah 1.39pm”, getus aku sendirian dalam hati.
“Bang…mintak tunjukkan MySejahtera, saya nak tengok sekejap”, minta petugas pawagam dan aku menunjukkan kepada tanpa bercakap banyak kerana itu adalah SOP terkini yang wajib dipatuhi oleh kedua belah pihak sama ada pihak pengendali pawagam dan penonton. Tiket aku dikoyakkan oleh petugas tersebut dan menunjukkan arah dewan enam kepada ku dengan isyarat tangannya.
“Hall 6 belah sana ye bang”.
“Baiklah… Terima kasih”.

Aku masuk ke dewan tayangan. Suasana kemerahan daripada lampu dinding menerangi segenap penjuru dewan tayangan tersebut dan terdapat seorang lagi penonton di tempat duduk A-6.
“E-8”, aku meluru terus ke tempat duduk yang disediakan sambil dalam fikiran merayau tentang apakah filem ini akan dipersembahkan.
Dewan tayangan digelapkan dan filem pun bermula dengan intro syarikat produksi yang tidak aku kenali. Hati mula rasa tidak enak dengan intro intro ini dan apabila bermula. Lebih dahsyat lagi apabila babak pertama muncul dan kelihatan seorang wanita bercakap dalam keadaan alih bahasa.
“Damn… citer Russia ke?”, terus rasa tidak senang menghantui diri walaupun ini bukan kali pertama aku menonton filem daripada Russia yang boleh dikatakan 98% filem dari Russia yang dibawa masuk ke Malaysia semuanya teruk. “Kenapa kau tak tengok dulu trailer dengan description dia?”, kata kata Cip Admin Kakimuvee terngiang ngiang dalam kepala aku sendiri pada ketika itu dan sejujurnya ini bukan kali pertama aku sengaja menonton filem seram Russia di pawagam. Semuanya untuk dijadikan bahan review filem di Kakimuvee. Aku meneruskan perjalanan menonton filem seram Russia yang berjudul “Dark Spell” itu.

Filem ini secara ringkasnya mengisahkan tentang sepasang kekasih muda yang mana si lelaki telah beralih arah cintanya kepada wanita lain dan si wanita itu tadi telah bertindak di luar kawalan hanya kerana menginginkan lelaki tersebut mencintainya semula. Wanita itu kemudiannya telah pergi ke sebuah kediaman seorang bomoh bertujuan untuk mengenakan sihir kepada lelaki tadi supaya terus menerus setia bersama dengannya hingga akhir hayat dan dalam usaha untuk menjayakan ilmu hitamnya itu, upacara memuja iblis harus dilakukan di gereja yang mana di dalamnya berlangsung majlis perkahwinan yang pasangannya begitu menyintai antara satu sama lain.
Lain yang dikehendaki, lain pula yang terjadi. Lelaki yang terkena sihir itu tadi begitu cinta kepada wanita itu sehinggakan mencemburui setiap manusia yang mendekati wanita itu hatta ibu kepada wanita itu sendiri. Pelbagai kisah aneh terjadi kepada mereka berdua sehinggalah akhirnya lelaki itu tadi meninggal dunia dalam sebuah kemalangan jalan raya semasa mengejar wanita itu pada sebuah malam.

Sedang asyik aku menonton filem ini, satu perkara terdetik di hati aku. “Cantik jugak sinematografi filem Russia ni… Tapi sayanglah… Story macam sampah… sangat tipikal… sangat predictable”. Tidak ada aspek lain pun yang mampu mengagumkan aku dalam keseluruhan filem Dark Spell ini melainkan hanyalah sinematografinya yang enak untuk dipandang. “Macam manalah agak – agaknya industri filem Russia eh? Dah kalau macam filemnya macam gini? Hairan aku serius”, aku bermonolog sendiri sambil menonton perjalanan cerita yang semakin membosankan.
Setelah selesai 1 jam 34 minit akhirnya tayangan selesai.
“Hmmm… ”, aku berfikir sejenak.
“1/5 cukuplah… letih aku tengok filem macam ni…”
Kelihatan turun daripada tempat duduk atas, seorang penonton yang menonton bersama dengan aku di tempat duduk A-6. Turunnya laju terus meluru ke pintu keluar di bahagian bawah skrin. Tidak berapa lama kemudian, aku turut keluar dan kelibat orang itu tadi telah tiada di pandangan mata aku.
Kemudian……
Bersambung…

                   Rating Kakimuvee

1/5


Justin Lin Arahkan Filem Aksi-Langsung “One-Punch Man”

Bekas pengarah Fast & Furious, Justin Lin, telah dipilih untuk mengarahkan filem aksi-langsung adaptasi manga dan anime popular, One-Punch Man.

Menurut Deadline, penulis di sebalik filem Venom dan Jumanji: The Next Level, Scott Rosenberg dan Jeff Pinkner, akan menulis filem itu manakala Lin sebagai pengarah. Lin sebelum ini diberi tugas untuk mengarahkan Fast X tetapi, disebabkan perbezaan kreatif dengan bintang utama Vin Diesel, di meninggalkan projek itu.

Avi Arad, penerbit filem-filem Spider-Man, akan berkhidmat sebagai penerbit bersama Ari Arad dari Arad Productions serta Lin. Sony Pictures memperoleh hak filem One-Punch Man daripada penerbit manga Shueisha, dan dilaporkan berharap untuk memulakan penggambaran filem itu menjelang akhir tahun ini.

Siri manga popular One-Punch Man dicipta pada tahun 2009 oleh artis Jepun ONE sebagai komik web. Pada tahun 2012, komik itu diterbitkan di Shueisha’s Young Jump Next, yang diilustrasikan oleh Yusuke Murata bersama ONE.

Jualan seluruh dunia untuk siri ini mencecah lebih 30 juta salinan.


HBO Keluarkan Teaser Rasmi Untuk Siri Original THE LAST OF US

Siri drama Asal HBO The Last of Us, berdasarkan permainan video terkenal dengan nama yang sama yang dibangunkan oleh Naughty Dog secara eksklusif untuk platform PlayStation®, akan membuat debut pada tahun 2023 di HBO (Astro Ch 411) dan akan tersedia untuk strim di HBO GO.

Kisah The Last of Us berlaku dua puluh tahun selepas tamadun moden musnah. Joel, seorang ‘survivor’ yang tegar, diupah untuk menyeludup Ellie, seorang gadis berusia 14 tahun, keluar dari zon kuarantin yang menindas.

Apa yang bermula sebagai pekerjaan kecil tidak lama lagi menjadi perjalanan yang kejam dan menyayat hati, kerana mereka berdua mesti merentasi A.S. dan bergantung antara satu sama lain untuk terus hidup.

Barisan pelakon terdiri daripada Pedro Pascal sebagai Joel, Bella Ramsey sebagai Ellie, Gabriel Luna sebagai Tommy, Anna Torv sebagai Tess, Nico Parker sebagai Sarah, Murray Bartlett sebagai Frank, Nick Offerman sebagai Bill, Storm Reid sebagai Riley, Merle Dandridge sebagai Marlene, Jeffrey Pierce sebagai Perry, Lamar Johnson sebagai Henry, Keivonn Woodard sebagai Sam, Graham Greene sebagai Marlon, Elaine Miles sebagai Florence, dan Ashley Johnson dan Troy Baker.

The Last of Us ditulis dan diterbitkan secara eksekutif oleh Craig Mazin dan Neil Druckmann. Siri ini adalah penerbitan bersama Sony Pictures Television dan diterbitkan oleh Carolyn Strauss, Evan Wells, Asad Qizilbash, Carter Swan, dan Rose Lam. PlayStation Productions, Word Games, The Mighty Mint dan Naughty Dog sebagai pengeluar.


Temui “Buntat” Dalam Filem Akan Datang, Jibam September Ini

Pelakon remaja yang terkenal dengan watak Buntat dalam drama bersiri “7 Hari Mencintaimu” akan ke layar perak menerusi filem sulungnya berjudul “Jibam” yang bakal ditayangkan pada September ini.

Buntat atau nama sebenarnya Muhammad Arif Abdullah merupakan seorang remaja yang menghidap disleksia, iaitu sejenis gangguan pembelajaran, tetapi dia mempunyai bakat besar dalam bidang lakonan.

“Sebenarnya filem “Jibam” merupakan pengalaman lakonan pertama saya. Drama “7 Hari Mencintaimu” pula merupakan pengalaman lakonan saya yang kedua. Memang sukar hendak membawakan watak Jibam terutamanya babak yang melibatkan saya didera dalam filem itu. Namun atas bantuan pengarah dan kru produksi saya berjaya melakonkannya,” – Arif Abdullah

Bercerita lanjut bagaimana dia boleh terlibat dengan filem ini, pelakon berusia 13 tahun itu berkata kartunis bernama Ujang dan pengarah telah menemui bapanya selepas mendapat tahu mengenai dirinya dan selepas berbincang dengan bapanya bersetuju dia telah berangkat ke Kuala Lumpur untuk kelas lakonan selama 10 hari dan penggambaran terus dilakukan.

Filem terbitan Spektra Selasih Sdn Bhd ini diarahkan oleh Che Mie dan filem Jibam diadaptasikan dari judul  Novel yang sama hasil karya karturnis terkenal, Ujang.

Dalam pada itu, Arif memberitahu bahawa kehidupannya tidak berubah langsung selepas bergelar sebagai pelakon dan dia masih menjalani kehidupan biasa seperti remaja lain seusianya.

Malah dia juga mengakui kurang mendapat tawaran berlakon kerana kekangan masa berikutan masih bersekolah.

Sementara itu, Arif memberitahu selepas ini dia mahu mencuba pelbagai watak untuk menguji kemampuan lakonannya.


“Big Mouth” Ambil Alih Takhta Ranking Paling Drama/Pelakon Popular Pada Minggu Terakhir Tayangan

Drama MBC Big Mouth menamatkan rancangannya dengan menjadi drama paling popular pada minggu lalu.

Menurut ranking yang dikeluarkan Good Data Corporation (via Soompi), Big Mouth bukan sahaja menungguli kedudukan pertama dalam senarai minggu drama, malah bintang utamanya, YoonA, naik ke kedudukan pertama, diikuti rakan pelakonyannya, Lee Jong Suk di kedudukan kedua dan Kim Joo Heon di nombor tujuh.

Drama Little Women berada kedudukan kedua dalam senarai minggu drama, dan tiga pelakon wanitanya turut berada dalam senarai 10 teratas: King Go Eun di tangga ketiga, diikuti Nam Ji Hyun di tempat keenam dan Uhm Ji Won di nombor sembilan.

Drama KBS 2TV The Law Cafe kekal ditangga ketiga dalam senarai drama dengan pelakonnya, Lee Se Young dan Lee Seung Gi di kedudukan keempat dan kelima dalam senarai pelakon.

10 drama teratas yang paling popular pada minggu ketiga bulan September adalah seperti berikut:

MBC “Big Mouth”
tvN “Little Women”
KBS2 “The Law Cafe”
KBS2 “Gold Mask”
KBS2 “It’s Beautiful Now”
tvN “Adamas”
tvN “Blind”
JTBC “The Good Detective 2”
tvN “Mental Coach Jegal”
SBS “Today’s Webtoon”

10 drama teratas paling popular pada minggu ketiga bulan September adalah seperti berikut:

YoonA (“Big Mouth”)
Lee Jong Suk (“Big Mouth”)
Kim Go Eun (“Little Women”)
Lee Se Young (“The Law Cafe”)
Lee Seung Gi (“The Law Cafe”)
Nam Ji Hyun (“Little Women”)
Kim Joo Heon (“Big Mouth”)
Cha Ye Ryun (“Gold Mask”)
Uhm Ji Won (“Little Women”)
Na Young Hee (“Gold Mask”)

Lee Se Young (“The Law Cafe”)

Lee Seung Gi (“The Law Cafe”)


Betul, Betul, Betul! Upin & Ipin Are Bringing More Mischief and Magic to Netflix With Season 15

Malaysia’s favourite TV twins are back!

Malaysia’s favourite TV twins are back!

Fresh off their multi-dimensional antics and heroic adventures, brand new episodes of Upin & Ipin are coming to Netflix when Season 15 premieres on 30 April. From belting out their favourite tunes in their kampung’s karaoke contest to facing a fierce enchanted dragon, the precocious twins are in for more music, mischief, and life lessons this season.

To celebrate a decade and a half of Upin and Ipin, here are 15 fun facts you probably don’t know about the animated siblings’ 15-year run:

– Upin and Ipin were originally created as supporting characters for local production company Les’ Copaque’s debut feature film Geng: Pengembaraan Bermula.

– Upin and Ipin were originally

– Ever wondered why the twins are bald? That’s because their lack of hair — which takes a long time to render — makes them easy to model and animate in a short amount of time.

– The boys do have full names — in Season 13’s ‘Times Tables’ episode, Upin’s full name is revealed to be Aruffin bin Abdul Salam, while Ipin’s is Ariffin bin Abdul Salam.

– Haji Burhanuddin Radzi and Hajjah Ainon Ariff, the husband-and-wife co-founders of Les’ Copaque, also have starring roles in the series — Burhanuddin voices Tok Dalang, the village chief of the kampung Upin and Ipin live in, while Ainon lends her voice to Opah, the twins’ grandmother.

– Though the first two seasons focused on Ramadan, producers decided to expand the series’ appeal in later seasons with stories about the boys’ everyday lives, their relationships with their family and friends, as well as to promote moral values such as respecting your elders, the virtue of honesty, and being kind and helpful towards one another.

– Upin dreams of becoming an astronaut one day, while Ipin wants to be an engineer so he can build rockets for Upin. Talk about #siblinggoals!

– Upin’s favourite food is rendang, while Ipin loves fried chicken, especially Opah’s fried chicken. Sorry KFC, but OFC wins hands down. 🍗

– Upin and Ipin are so popular in Indonesia, they inspired a pair of ogoh-ogoh statues that were featured in a procession for Nyepi, the Balinese festival of silence.

– In 2011, the series was given an award for Most Successful Animation by the Malaysia Book of Records (MBR).

by the Malaysia Book of Records (MBR).

– Upin and Ipin entered the MBR once again in 2020 when it became the first Malaysian YouTube page to reach 10 million subscribers and receive YouTube’s Diamond Play Button.

to reach 10 million subscribers and

– In one of the most ambitious crossover events in history, the adorable twins teamed up with Ultraman Ribut, an Ultraman character that was specifically created for the series.

– Upin and Ipin’s impact extends beyond the screen, as the boys were appointed as UNICEF’s national ambassadors for children in 2013.

– Not everyone can say they have an ‘in’ with France’s most famous gentleman thief, but the twins do — a punny Upin & Ipin-inspired joke caught Lupin star Omar Sy’s attention, and even taught him a few Malay slang words! #iykyk

caught Lupin star Omar Sy’s attention

caught Lupin star Omar Sy’s attention

– Les’ Copaque went all out for the production of the twins’ second feature film, Upin & Ipin: The Lone Gibbon Kris. The score, for one, was arranged by Japanese orchestrator Sachiko Miyano, who had worked on scores for renowned video games like Gran Turismo 6, the Final Fantasy VII remake, and Kingdom Hearts 3.

Upin & Ipin: The Lone Gibbon Kris

Upin & Ipin: The Lone Gibbon Kris

– Last but not least, it was submitted to and made the longlist of nominees for Best Animated Film at the 2020 Academy Awards.

Catch up on the adorable twins’ adventures with the Upin & Ipin Collection on Netflix, and mark your calendars for the premiere of Season 15 on 30 March!


Ansel Elgort Yakin Sekuel “Baby Driver” Akan Dihasilkan

Selepas tayangan filem Baby Driver pada 2017 yang lalu, pengarah Edgar Wright pernah mengutarakan keinginannya untuk hasilkan filem sekuel Baby Driver 2, namun sehinggakini masih tiada perkembangan mengenai filem tersebut.

Bagaimanapun semasa sesi temubual bersama MTV News baru-baru ini, pelakon utamanya, Ansel Elgort mendedahkan bahawa dia pernah melihat skrip untuk filem kedua Baby Driver, dan turut yakin filem sekuel tersebut akan dihasilkan.

Selain itu juga, Elgort turut memberitahu tajuk filem sekuel akan datang tidak akan menggunakan tajuk “Baby Driver 2” sebaliknya akan menggunakan tajuk yang lain.

Will the #BabyDriver sequel ever see the light of day? @AnselElgort confirmed that director @edgarwright has told him the title, and he's seen a script: "I think it's gonna happen" pic.twitter.com/FRxIom0LCg
— MTV NEWS (@MTVNEWS) July 25, 2019

— MTV NEWS (@MTVNEWS) July 25, 2019

Buat masa ini, Edgar Wright sedang sibuk menyiapkan projek terbarunya iaitu sebuah filem psikologikal seram berjudul Last Night in Soho.

Baby Driver yang ditayangkan pada 2017 turut dibintangi Lily James, Kevin Spacey, Jon Hamm, Eiza González, Jamie Foxx dan Jon Bernthal. Ia mengisahkan tentang Baby (Ansel Elgort), seorang pemandu yang hebat, ingin keluar dari dunia jenayah selepas berjumpa dengan cinta hatinya, Debora (Lily James).

Filem aksi yang turut menampilkan lagu-lagu rancak ini berjaya meraih $226 juta dolar seluruh dunia berbanding modal pembikinan hanya $34 juta dolar sahaja.


NBC Tetapkan Tarikh Tayangan Musim Terakhir “Brooklyn Nine-Nine”

NBC telah melancarkan video promo untuk musim kelapan yang juga musim terakhir siri komedi popular Brooklyn Nine-Nine, menampilkan momen belakang tabir bersama para pelakon dan juga beberapa rakaman rancangan. Selain itu juga, video promo itu turut mendedahkan tarikh tayangan perdana musim kelapan, iaitu pada 12 Ogos 2021.

Musim ke-8 Brooklyn Nine-Nine mengikuti detektif 99th NYPD, Jake Peralta (Andy Samberg) dan Capt. Raymond Holt (Andre Braugher), serta rakan-rakan mereka yang disayangi ketika mereka menyeimbangkan kehidupan peribadi dan profesional mereka sepanjang tahun yang sukar.

Siri pemenang anugerah ini turut dibintangi Melissa Fumero, yang memainkan watak Sgt. Amy Santiago, seorang pakar dalam mengatur dan penari dork, dan Terry Crews, yang memainkan watak gergasi sopan Lt. Terry Jeffords. Joe Lo Truglio berperanan sebagai Charles Boyle, detektif yang rajin dan bekerja keras, Stephanie Beatriz sebagai Rosa Diaz yang garang dan suka berahsia, serta Joel McKinnon Miller, dan Dirk Blocker yang kembali sebagai pegawai veteran Det. Scully dan Det. Hitchcock.

Brooklyn Nine-Nine dicipta, ditulis, dan diterbitkan oleh Dan Goor (Parks and Recreation) dan Michael Schur (The Good Place), dan dihasilkan oleh Universal Television, 3 Arts Entertainment, Fremulon, dan Dr. Goor Productions. Goor, Schur, David Miner, dan Luke Del Tredici berkhidmat sebagai penerbit eksekutif.

Siri ini boleh distrim di Netflix.


Filem-Filem Menarik Bulan Januari 2018

Bulan Januari bakal menyaksikan lebih 30 buah filem pelbagai bahasa dan genre dimainkan dipawagam-pawagam tempatan. Diantara filem-filem tersebut, 2 filem melayu akan ditayangkan iaitu Busker yang akan memulakan tayangan pada 11 Januari dan Bukan Cinta Malaikat arahan Aziz M. Osman yang akan ditayangkan pada 25 Januari 2018.

Kami di Kakimuvee akan kongsikan beberapa filem menarik untuk ditonton pada bulan Januari

PG13 | Seram,Thriller | 4 Januari 2018

Pengarah: Adam Robitel | Pelakon: Lin Shaye, Leigh Whannell, Angus Sampson,Kirk Acevedo

Sinopsis: Filem keempat franchise Insidious yang juga merupakan siri prekuel. Dr. Elise Rainier, seorang parapsychologist yang berhadapan dengan entiti jahat yang sangat menakutkan, didalam rumah keluarganya sendiri

18 | Aksi, Jenayah | 4 Januari 2018

Pengarah: Kang Yoon-Sung | Pelakon: Ma Dong-Seok, Yoon Kye-Sang, Jo Jae-Yun, Im Hyung-Joon

Sinopsis: Filem Korea yang berkisarkan mengenai kejadian sebenar yang berlaku pada tahun 2007 yang digelar `Heuksapa Incident`. Ia memaparkan tentang perang kawasan di antara dua geng iaitu geng dari Garibong-dong di Guro District, Seoul dan Heuksapa dari Yanbian, China; yang mana pihak polis terpaksa masuk campur untuk menjamin keamanan di kejiranan itu.

NA | Aksi, thriler | 5 Januari 2018

Pengarah: Dipankar Dipon | Pelakon: Arifin Shuvoo, Mahiya Mahi, Shatabdi Wadud

Sinopsis: Filem aksi thriller Bangladesh ini mengisahkan operasi Pasukan Polis Elit Dhaka Metropolitan menentang organisasi pengganas, selepas beberapa agensi perisikan luar cuba untuk melumpuhkan sistem pertahanan negara dengan melakukan serangan.

U | Romantik, Drama | 11 Januari 2018

Pengarah: Kye Fariz | Pelakon: Hafeez Mikail, Daiyan Trisha, Anas Ridzuan, Bulan, Lia Natalia, Mas Khan

Sinopsis: Busker mengisahkan sekumpulan remaja yang meminati muzik jalanan dan ingin memperjuangkan minat mereka ke tahap yang lebih tinggi. Dalam pada itu, Adil mula berkawan dengan Vera dan mendapat semangat baru dalam menggapai impiannya.

Tanpa disedari, perasaan suka mula timbul di antara mereka. Namun, semakin hampir dengan hari pertandingan, Adil berdepan dengan konflik persahabatan, cinta dan impiannya sendiri.

U | Romantik, Drama | 11 Januari 2018

Pengarah: Guntur Soeharjanto | Pelakon: Fedi Nuril, Dewi Sandra, Chelsea Islan, Tatjana Saphira, Nur Fazura

Sinopsis: Menceritakan Fahri (lakonan Fedi Nuril) yang mencari isterinya, Aisha yang telah ke Palestine bersama sahabatnya. Setelah berada disana, Fahri telah mengentahui bahawa sahabat isterinya sudah meninggal dunia, dan dia juga tidak dapat mencari isterinya.

Semenjak daripada itu, Fahri telah menetap di Edinburg, Scotland dan menjadi pensyarah di universiti Edinburg. Beliau telah menyibukkan dirinya dengan bekerja bagi menghilangkan rasa sedihnya keatas kehilangan isterinya.

U | Komedi, Drama | 11 Januari 2018

Pengarah: Alexander Payne | Pelakon: Matt Damon, Kristen Wiig, Christoph Waltz, Alec Baldwin, Neil Patrick Harris, Jason Sudeikis

Sinopsis: Berkisarkan tentang pasangan suami isteri yang menyedari hidup mereka akan lebih bagus sekiranya mereka dengan sukarela menjalani proses yang akan menjadikan diri mereka bersaiz mini, jauh lebih kecil daripada saiz manusia biasa. Bagaimanapun malang menimpa lelaki itu apabila isterinya menarik diri di saat akhir. Kini tinggal dia berseorangan menyertai banyak komuniti orang `kecil` yang semakin berkembang di seluruh dunia.

PG-13 | Aksi, Ngeri | 11 Januari 2018

Pengarah: Jaume Collet-Serra | Pelakon: Liam Neeson, Vera Farmiga, Patrick Wilson, Jonathan Banks

Sinopsis: Michael McCauley telah diberikan satu tugas oleh individu misteri semasa berada didalam komuter. Bagaimanapun dia dapati, dirinya terperangkap dalam satu jenayah terancang.

PG-13 | Drama, Misteri | 11 Januari 2018

Pengarah: Hirokazu Koreeda | Pelakon: Masaharu Fukuyama, Koji Yakusho, Suzu Hirose, Yuki Saito

Sinopsis: Seorang peguam elit bernama Shigemori mengambil Mikuma, yang dituduh dalam satu kes pembunuhan, sebagai anak guamnya. Mikuma mempunyai rekod jenayah lampau dalam satu pembunuhan 30 tahun lalu. Mikuma juga telah mengakui terhadap tuduhan pembunuhan itu dan berdepan hukuman mati, tetapi Shigemori mula sangsi mengenai kesalahan Mikuma.

NA | Aksi, Jenayah | 18 Januari 2018

Pengarah: Christian Gudegast | Pelakon: Gerard Butler, 50 Cent, Pablo Schreiber, O’Shea Jackson, Jr., Evan Jones

Sinopsis: Filem arahan Christian Gudegast ini berkisarkan tentang seorang pencuri sedang merancang untuk merompak bank, tetapi kemudian telah terperangkap di antara dua kumpulan penjenayah.

NA | Drama, Jenayah | 18 Januari 2018

Pengarah: Dan Gilroy | Pelakon: Denzel Washington, Colin Farrell, Carmen Ejogo, Nazneen Contractor

Sinopsis: Ia berkisarkan tentang seorang peguambela idealistik bernama Roman Israel yang terpaksa melalui beberapa kejadian hura-hara. Ini menyebabkan dirinya dalam krisis sehinggakan membawanya melakukan tindakan ekstrim.

NA | Drama, Fantasi | 18 Januari 2018

Pengarah: Kim Yong-Hwa | Ha Jung-woo, Cha Tae-Hyun, Ju Ji-Hoon, Lee Jung-Jae, Kim Hyang-gi

Sinopsis: Selepas mati secara tiba-tiba, Ja-hong, seorang anggota bomba, telah dibawa oleh tiga malaikat ke dunia selepas kematian. Dia perlu melepasi tujuh ujian sepanjang 49 hari dan membuktikan dirinya tidak bersalah sebagai manusia sebelum dia dapat dihidupkan semula. Sepanjang ujian berlangsung, dia sering ditemani oleh tiga malaikat yang mempertahankannya.

18 | Aksi, Drama, Sejarah | 18 Januari 2018

Pengarah: Nicolai Fuglsig | Pelakon: Chris Hemsworth, Michael Shannon, William Fichtner, Elsa Pataky

Sinopsis: Mengisahkan pasukan khas yang dihantar ke Afghanistan selepas insiden 9/11. Dibawah kapten yang baru, mereka perlu bekerjasama dengan ketua panglima perang Afghan untuk menjatuhkan Taliban

NA | Seram, Ngeri | 25 Januari 2018

Pengarah: Jaume Balagueró | Pelakon: Elliot Cowan, Franka Potente, Ana Ularu, Joanne Whalley, Christopher Lloyd

Sinopsis: Samuel Solomon seorang profesor sastera yang sering mendapat mimpi ngeri berulang sejak kematian teman wanitanya, yang mana dalam mimpi tersebut seorang wanita dibunuh dengan kejam. Apabila wanita dalam mimpinya ditemui mati dalam realiti, Solomon mula mencari penjelasan. Rachel, seorang wanita yang mendakwa turut mendapat mimpi mengenai pembunuh itu, membantu Solomon merungkai identiti wanita misteri itu

NA | Biopik, komedi, sukan | 25 Januari 2018

Pengarah: Jonathan Dayton, Valerie Faris | Pelakon: Emma Stone, Steve Carell, Sarah Silverman, Bill Pullman, Alan Cumming, Elisabeth Shue, Austin Stowell

Sinopsis: Salah satu acara sukan paling ditonton pada tahun 1973 adalah perlawanan tenis di antara pemain wanita terhebat iaitu Billie Jean King dan bekas juara lelaki Bobby Riggs. Walaupun orang awam melihat ia adalah perlawanan sengit di gelanggang, di luar gelanggang kedua-dua mereka mempunyai masalah peribadi di mana King bergelut dengan seksualitinya dan Riggs perlu berdepan dengan ketagihan berjudi.

U | Drama, Romantik | 25 Januari 2018

Pengarah: Aziz M.Osman | Pelakon: Nora Danish, Fachry Albar, Ashraf Muslim, Donita, Bonda Afida, Dynas Mokhtar

Sinopsis: Ia berkisarkan tentang seorang lelaki bernama Reyhan yang menjadi sukarelawan dari Indonesia bertugas di wilayah konflik di Timur Tengah. Ketika berada di Madinah, dia telah membantu seorang wanita berasal dari Malaysia bernama Dewi. Dewi kemudian menyelamatkannya daripada ditembak oleh puak pemberontak. Dia telah jatuh hati pada Dewi tetapi sayangnya Dewi memiliki teman lelaki bernama Adam.

PG-13 | Sains Fiksyen Thriller | 26 Januari 2018

Pengarah:  Wes Ball | Pelakon: Rosa Salazar, Thomas Brodie-Sangster, Dylan O’Brien, Kaya Scodelario

Sinopsis: Thoms dan rakannya menjalankan satu menyelamatkan rakan-rakan mereka dengan memasuki Last City, laluan maze paling merbahaya sekali dan dikawal oleh WCKD.

NA | Aksi, Jenayah | 31 Januari 2018

Pengarah: Babak Najafi | Pelakon: Taraji P. Henson, Billy Brown, Danny Glover, Neal McDonough

Sinopsis: Ia mengisahkan tentang seorang pembunuh upahan wanita bernama Mary yang bekerja dengan sebuah organisasi keluarga penjenayah di Boston. Hidupnya kemudian telah bertukar menjadi tidak keruan selepas salah satu misi pembunuhannya menyebabkan seorang budak lelaki menjadi yatim piatu.

NA | Fiksyen Sains | 31 Januari 2018

Pengarah: Julius Onah | Pelakon:  Daniel Brühl, Elizabeth Debicki, Aksel Hennie, Gugu Mbatha-Raw, Chris O’Dowd, John Ortiz, David Oyelowo dan Zhang Ziyi

Sinopsis: Filem ketiga franchise Cloverfield Berkisarkan di stesen angkasa lepas Amerika, selepas kemalangan dengan pemecut zarah, sepasukan angkasawan tiba-tiba mendapati Bumi telah hilang. Perkara menjadi lebih pelik apabila mereka dapat mengesan stesen angkasa lain berdekatan.

NA | Drama, Sejarah, Perang | 31 Januari 2018

Pengarah: Joe Wright | Pelakon:  Gary Oldman, Ben Mendelsohn, John Hurt, Kristin Scott Thomas, Lily James

Sinopsis: Ketika zaman kejatuhan Perancis pada awal Perang Dunia II, Britain melalui waktu gelap sebagaimana ancaman penjajahan timbul. Nasib Eropah Barat nampaknya kini terletak di bahu Perdana Menteri baru Britain, Winston Churchill, dengan tentera Nazi dan bersekutu terperangkap di pantai Dunkirk.

Dia dipaksa untuk membuat keputusan yang mengubah dunia sama ada berunding dengan Hitler dan menyelamatkan nyawa orang British, atau bergantung harap kepada tenteranya untuk bertempur dengan kuasa besar


Filem ADA APA DENGAN DOSA Akan Terus Ke Rumah Anda Menerusi Astro First

Selepas Manap Karaoke dan Syif Malam Raya, satu lagi filem tempatan bakal ditayangkan terus ke kaca televisyen penonton.

Filem Ada Apa Dengan Dosa arahan Rahila Ali bakal ditayangkan di saluran televisyen berbayar iaitu Astro First pada 4 Jun 2020.

Ada Apa Dengan Dosa sepatutnya ditayangkan dipawagam pada 24 September ini, tetapi disebabkan pandemik COVID-19 dan pelaksanaan Perintah Kawalan Pergerakan Bergerak (PKPB) oleh kerajaan menjadi faktor perubahan tarikh dan plaform tayangan.

“PKPB masih bersambung dan situasi jangkitan virus COVID-19 masih tidak stabil. Saya melihat keadaan ekonomi dalam kalangan penggiat industri filem tempatan akan mengambil masa untuk pulih, malah ramai pekerja filem yang sudah tiada pekerjaan.

“Pihak kami juga perlu mengambil kira prosedur operasi standard (SOP) keselamatan dan kedudukan kewangan masyarakat. Menunggu keadaan ekonomi kembali pulih seperti sebelum ini dalam jangka masa pendek bukanlah perkara mudah.

“Oleh yang demikian, saya sebagai penerbit filem terpaksa memutuskan apa yang terbaik untuk filem ini walaupun ia keputusan yang tidak mudah,” ujar penerbit Pencil Pictures And Records, Dato’ Ayu Puteh dalam satu kenyataan.

Filem berkonsepkan Islamik ini dibintangi oleh barisan pelakon hebat seperti Ashraf Muslim, Fasha Sandha, Wanna Ali, Haris Ismail, Fauziah Nawi dan Adam Corrie.